
Truputis istorijos. 


1918 m. vasario 16 dieną Lietuvių tautai paskelbus savo politinę ne- 
priklausomybę ir begal sunkiomis sąlygomis pradėjus kurti savo valstybę, 
lietuviškoji šviesuomenė, kupina istorinių savo sostinės, Vilniaus, ir 
dar taip neseniai joje klestėjusio universiteto tradicijų, laikė vienu svar- 
biausių savo uždavinių imtis tuojau kurti lietuviškąjį universitetą. Tuo- 
metinis vyriausias Lietuvos valdžios organas — Valstybės Taryba — 1918 
m. gruodžio 5 d. priėmė „Vilniaus Universiteto statutą“ ir ruošėsi netru- 
kus, būtent, sekančių 1919 m. sausio 1 d., atidaryti universitetą. Likimas 
nulėmė kitaip. Vokiečių dar okupuotoje Lietuvoje ir nesiliaujant didžiojo 
karo atgarsiams, užgriuvus ant Lietuvos naujiems priešams, rusams ir 
lenkams, Vyriausybei teko pasitraukti iš savo sostinės toliau, į Kauną; 
krašto jėgos reikėjo visu įtempimu burti nepriklausomybei išlaikyti, ir uni- 
versiteto klausimas nusitraukė tolyn. 

šviesuomenės priešakyje stovėję asmenys, nesulaukdami universiteto 
atidarymo, nenusiminę ir nenurimę, pasiryžo savo privatine iniciatyva ir 
savomis jėgomis sukurti Lietuvoje aukštąją mokyklą: — tai buvo Lietu- 
vos Aukštieji Kursai, atidaryti 1920 m. sausio 27 d. Kaune. šiame darbe, 
be kitų, daug padirbėjo dabartinis Matematikos - Gamtos fakulteto deka- 
nas prof. Z. žemaitis; jisai buvo ir pirmasis Kursų vedėjas. 

Kursai veikė nepaprastai sunkiomis sąlygomis, veikė neilgai — tik 2 
metus, tačiau jų veikimas turėjo didelės reikšmės: jie paruošė dirvą bū- 
simajam universitetui ir yra jo užuomazga. 

Dabartinis Universitetas Kaune buvo atidarytas dar neturint jam pa- 
ruoštojo statuto. Kadangi statuto svarstymas Seime dėl įvairių ginčų 
buvo nusitęsęs, tai Vyriausybė, suprasdama gyvą reikalą, sprendė šį klau- 
simą, taip sakant, paskubomis, nelaukdama, kol Seimas paruoš statutą. 

Ministerių Kabinetas savo 1922 m. vasario m. 13 dienos pasėdyje 
padarė istorišką žygį: nutarė, pasirėmus Vilniaus Universiteto 1918 m. 

XII. 5 statutu, atidaryti Lietuvos Universitetą Kaune, atidaryti dar tais 
pačiais metais, ne vėliau kaip per 3 dienas. 

1922 m. vasario 16 dieną Aukštųjų Kursų salėje (dabartinėje Un-to 
I rūmų didžiojoje salėje) įvyko iškilmingas istoriškas aktas: Vyriausybė 
paskelbė Universitetą atidarytą. Iškilmėse dalyvavo Seimo pirmininkas, 
e. Vaystybės Prezidento p., A, Stulginskas, Ministeris Pirmininkas E. Gal- 
vanauskas, švietimo Ministeris P. Juodakis, dalyvavo ir kiti valdžios 
atstovai, gausingas skaičius Lietuvos inteligentijos ir Aukštųjų Kursų 
studijuojanti jaunuomenė. 

Pernelig simboliškai susiglaudė dvi istoriškos datos, didžiai reikšmin- 
gos Lietuvai: . 

Vasario 16 dieną (1918 m.) Lietuvių tauta pareiškė savo valią nepri- 
klausomai gyventi ir 

Vasario 16 dieną (1922 m.) Lietuvių tauta pareiškė savo valią siekti 
sau šviesios ateities ir kultūros. 

Erškėčiais nuklotas buvo kelias Lietuvai, beginant nuo priešų savo 
nepriklausomybę; didelis vargas teko pakelti ir jos jaunam, besikurian- 
čiam Universitetui. Bet ko nenugali žmogaus valia, — tautos valia! Ir štai 
šiandien, džiaugsmo pagauti, mes švenčiame 10 metų savo Almae Matris 
sukaktuves. 


Universiteto organizavimas. Reformos. 


Ką tik atidarytas Universitetas turėjo taikintis prie Vilniaus Univer- 
siteto statuto. šiame statute kalbama buvo apie 5 fakultetus: teologijos, 
socialinių mokslų, medicinos, gamtos-matematikos ir technikos. Organiza- 
vimo darbas prasidėjo nuo to, kad Prezidentas paskyrė naujo Universiteto 
rektorium J. šimkų, paskyrė kiekvienam fakultetui dekanus: J. Maculevi- 
čių-Maironį, A. Voldemarą, P. Avižonį, Z. žemaitį ir Pr. Juodelę; kiekvie- 
nam fakultetui buvo paskirti savi „branduoliai“ iš 5—7 asmenų. Branduo- 
lių uždavinys buvo komplektuoti fakultetams mokslo personalą, organi- 
zuoti katedras, mokslo įstaigas, bendrai išplėsti savo fakultetą. Atidarius 
Universitetą, Aukštieji Kursai buvo uždaryti, jų mokymo darbas buvo 
tęsiamas toliau Universiteto planais. Kursų klausytojai buvo registruoja- 
mi Universiteto studentais, Kursuose veikusios katedros dirbo darbą to- 
liau, tvėrėsi naujos katedros. Kovo m. 6 dieną oficialiai pradedamas Uni- 
versiteto pirmasis mokslo semestras. 

Netrukus, būtent, balandžio 12 d., Seimas išleido įkurtajam Universi- 
tetui savą statutą, ir Universitetas, pradėjęs organizuotis Vilniaus statuto 
pagrindais, turėjo šiek tiek reorganizuotis. Vietoje teologijos fakulteto, 
numatomo Vilniaus statute, pagal Seime priimtąjį statutą turėjo susikurti 
teologijos-filosofijos fakultetas, o vietoje socialinių mokslų fakulteto, turė- 
jo būti sudaryti du nauji fakultetai: humanitarinių mokslų ir teisių. 

Iš pradžių Seimo priimtame statute buvo pažymėti 6 fakultetai. 1925 
m. kovo m, 31 d. Seimas papildė Universiteto statutą dar vienu — septin- 
tuoju — fakultetu: evangelikų teologijos. 

Po to praėjo vieni kiti metai, ir visi fakultetai pradėjo beveik nor- 
maliai veikti. Tada Vyriausybės sluoksniuose ėmė kalbėti, kad Universite- 
tas reikalinga esą reformuoti. šiuo reikalu švietimo Ministerija prašė fa- 
kultetus pasakyti savo nuomonę. Kai kas buvo įžiūrėjęs trūkumų pačioje 
Universiteto struktūroje; imta kalbėti apie tai, kad statutas leidęs fakul- 
tetams per didelį skaičių katedrų, kad tarp fakultetų būną paralelių ka- 
tedrų, kad kai kurios mokslo įstaigos esą be reikalo suskaldytos — visa 
tai labai padidiną mokslo personalo skaičių ir pabranginą jo išlaikymą; 
spaudoje imtasi daryti priekaištų pačiam mokslo personalui, kad nepakan- 
kamai dirbas mokslo srityje. Pagaliau Vyriausybė padarė Universitetui 
konkretų pasiūlijimą — imtis pačiam paruošti fakultetų, katedrų ir eta- 
tų pertvarkymo projektą. Universiteto Taryba savo 1928 m. kovo 4 d. 
posėdyje atsisakė nuo iniciatyvos, tačiau pabrėžė, kad tuo nusistatymu ji 
dar neatsisako nuo savo teisės bei prievolės stovėti Universiteto reikalų 
ir jo gyvenime jau susidariusių tradicijų sargyboje. Vyriausybė pasiliko 
kitos nuomonės ir, praėjus kuriam laikui, suruošė naujo statuto projektą 
ir pasiūlė Senatui pasiruošti jam vykdyti. Universiteto Taryba savo 1928 
m. gruodžio 2 ir 21 d. posėdžiuose svarstė šio projekto klausimą ir atsakė 
Vyriausybei plačiu memorandumu, kuriame paruoštasis statuto projektas 
buvo neigiamai įvertintas. 

Vėliau Vyriausybė įteikė Senatui modifikuotą statuto projektą, klaus- 
dama dėl jo nuomonės. Senatas, per savo komisiją išnagrinėjęs naująjį 
projektą ir dėl susidariusių aplinkybių negalėdamas sukviesti Universi- 
teto Tarybos, įteikė Vyriausybei savo kontrpasiūlijimą, statuto projektui 
korektos pavidalu. 

Prasidėjus 1930-tiems — Vytauto Didžiojo — metams, Vyriausybė, 
norėdama surišti Universitetą su istoriniais atmintinais metais, nutarė 
skubiai išleisti įstatymo keliu naująjį Universiteto statutą. Ministerių Ka- 
binetas, davęs Senatui galimybės susipažinti su naujuoju projekto vari- 
jantu, Senato prašomas, sutiko padaryti bendrą Ministerių Kabineto ir 
Senato posėdį ir išklausyti Senato duodamus pastebėjimus. Pavasario se- 
mestrui besibaigiant, 1930 — Vytauto Didžiojo — metų birželio 7 d. Vy- 

riausybė atskiru įstatymu suteikė Universitetui „Vytauto Didžiojo Uni- 
versiteto“ vardą, kuris pakeitė buvusį iki tol pavadinimą „Lietuvos Uni- 
versitetas“. Tą pačią dieną naujasis statutas, reformuojas Universitetą, 
buvo paskelbtas Vyriausybės Žiniose ir nuo paskelbimo dienos jis ėmė 
veikti, 

Stambesnės atmainos Universiteto struktūroje, pakeitus statutą, pasi- 
darė šios. Veikdami senuoju, Seimo priimtu, statutu, Universitetas ir jo 
fakultetai turėjo, išskyrus lėšų sritį, plačią autonomiją: fakultetų tarybų 
išrinktieji bei pakviestieji mokslo personalo asmenys iš tų pačių fakulte- 
tų įgydavo akademinius titulus ir juridines teises; pagal naująjį statutą, 
fakultetams palikta teisė rinkti bei kviesti tinkamus mokslo personalui 
asmenis, tačiau įsiteisėja vyresniojo personalo nariai tik po to, kai esti 
paskirti Respublikos Prezidento, privatdocentai — kai esti patvirtinti 
Švietimo Ministerio, o jaunesniojo mokslo personalo nariai — kai esti pa- 
tvirtinti Rektoriaus. Pagal senąjį statutą, Universiteto prezidiumo nariai 
— rektorius, prorektorius ir sekretorius — būdavo renkami vieneriems 
metams, kaskart, iš kito fakulteto; fakultetų dekanai ir sekretoriai būdavo 
renkami arba perrenkami taip pat vieneriems metams. Naujasis statutas 
liepia rinkti trejiems metams tiek Universiteto prezidiumo narius, tiek 
fakultetų dekanus bei sekretorius. Vyriausiojo organo — Universiteto Ta- 
rybos — funkcijos liko susiaurintos, pav., Univeristeto sąmatą svarstyti 
ir priimti pavedama Senatui, o ne Universiteto Tarybai, kaip kad buvo 
pirmiau, ir bendrai Senatui suteikiama daugiau kompetencijos. Iki tol 
svarbiesiems Universiteto reikalams spręsti Universiteto Taryba vinkda- 
vosi kasmet du kartu ir dažniau; dabar eina antri metai, kaip Taryba 
nebekviečiama. Naujuoju statutu katedrų skaičius fakultetuose žymiai re- 
dukuojamas; fakultetai nustojo teisės steigti naujas katedras ir net 
skyrius. 

Reikia paminėti, kad Teologijos-Filosofijos fakultetas savo struktū- 
roje nebuvo paliestas naujuoju statutu, atsižvelgiant į konkordatą su Va- 
tikanu, bet vis dėlto ir to fakulteto pertvarkymas buvo pažadėtas. Iš tik- 
rųjų, paskutiniais metais (1931) yra išleistas įstatymas, kuris pertvarko 
Teologijos-Filosofijos fakultetą, sumažindamas jo katedrų skaičių. 

Pradėjus veikti naujam statutui, visi fakultetai turėjo pristatyti per 
Senatą Vyriausybei visų savo vyresniojo mokslo personalo narių sąrašus. 
Išskyrus vieną kitą asmenį, visiems buvo suteiktas Respublikos Prezidento 
paskyrimas toms pačioms katedroms ir tais pačiais akademiniais titulais, 
kuriuos kas turėjo iki šiol. 

Trumpai suglaudus Un-to reorganizavimo ir reformavimo eigos istori- 
ją, nebus perdėta pasakius, kad pirmųjų 10 metų tarpas Un-to gyveni- 
me buvo „statutų sijojimo“ laikotarpis. Juk per tą trumpą laiką Universi- 

tetas gyveno remdamasis net trimis paeiliui statutais, Vyriausybės duo- 
tais. O paskutinis statutas, prieš paskelbus jį įstatymu, buvo svarstomas 
visos virtinės varijantų pavidalu. Ir tačiau ydų jame vis dėlto yra, — ydų, 
kurios, be naudos kam nors, trukdo Universiteto gyvajį darbą. Senatas, 
būdamas tuo susirūpinęs, ruošia statutui ištisą pluoštą pataisų ir turi vil- 
ties, kad Vyriausybė neatsisakys statutą pataisyti. 


Vietos stoka — lėšų stoka, — 


toksai leitmotyvas tekdavo nuolat nugirsti per pirmųjų 10 metų lai- 
kotarpį mokslo personalo sielojimuose, kuriant fakultetus, katedras, mok- 
slo įstaigas. 


Atidarant Universitetą, jam buvo pavesti 2 aukštų rūmai (dabarti- 
niai Universiteto I rūmai, Duonelaičio ir Mickevičiaus gg. kertėje). Šis 
namas, ne perseniai prieš didįjį karą statytas komercijos mokyklai, buvo 
specialiai pritaikintas jos reikalams, Ir jame 5, av net 6, Universiteto fa- 
kultetai turėjo surasti sau vietos arba ieškoti kitur, kaip kas išgalėjo. 
Tatai buvo sunkiausiais Kaune būstų krizės laikais. 


1922 m. pabaigoje Vyriausybė rado galimu Universiteto reikalams 
užleisti 3 aukštų namą (Gedimino g. 29), kuriame buvo Karo Mokykla, ją 
iškėlus iš ten. Čia būstų remontas ir pritaikinimas Universiteto mokslo 
įstaigų reikalams nusitraukė, ir akademinis darbas galėjo būti pradėtas 
vos nuo 1923 m. rudens semestro. šie rūmai vadinami dabar „„Universi- 
teto II rūmai“. 


Praslinkus 2 metams, 1924-I-3, švietimo Ministerija pavedė Mate- 
matikos Gamtos fakultetui Gamtos Tyrimo stoti ir jos būstą  (Vil- 
niaus g. 2). 


Dar 2 metams praslinkus, 1926-1-16 Vyriausybė leido perimti iš Fi- 
nansų Ministerijos 3 aukštų nauja namą (Kalnų g. 27); čia susidarė 
„Universiteto III xūmai“. Tų pačių metų pabaigoje Ministerių Kabinetas 
sutiko perleisti Universitetui nuo 1927 m. naujai pastatytus valstybės 
spaustuvės rūmus (Gedimino g. 40). Persikraustė fakultetai bei jų įstai- 
gos iš III rūmų į buv. valstybės spaustuvės namą 1927 m.; pavadinimas 
„Universiteto III rūmai“ buvo pakeistas pavadinimu „Didieji Universi- 
teto rūmai“. 


Tuo būdu Universitetas po penkerių gyvavimo metų savo reikalams 
turėjo trejus gana erdvus rūmus, tačiau statytus ne jo tikslams. Tuo toli 
gražu dar nebuvo išspręstas nusibodęs būstų klausimas. Daugiausia tuo 
klausimu sielotis tekdavo Medicinos fakultetui: jo buvo tartasi su tam 
tikromis žinybomis ir išsiderėta, kad tų žinybų atitinkamose įstaigose tam 
tikromis sąlygomis būtų leista organizuoti bei priglausti fakulteto įstai- 
gos. Kauno m. ligoninėje, Higienos institute, d-ro Basanavičiaus Karo 
ligoninėje, Raudonojo Kryžiaus ligoninėje, Sveikatos Dep-to Vaikų ligoni- 
nėje įsikūrė visa eilė Medicinos fakulteto klinikų ; kitos to fakulteto įstai- 
gos, kaip antai Veterinarijos ir Odontologijos skyriai su savo įstaigomis, 
turėjo privačių asmenų namuose nuomotis sau būstus, padėję daug vargo, 
kol juos sau susirado, 


Jau 1923 m. Universiteto vadovybė iškėlė klausimą, ar nepastačius 
trečiojo aukšto ant Universiteto I rūmų ir bendrai ar nepraplėtus tų rūmų. 
Prof. M. Songailos buvo paruošti smulkus projektas ir sąmata. Realizuoti 
sumanymas neteko dėl tos priežasties, kad pats namas buvo Kauno miesto 
žinioje ir buvo laikomas privačia nuosavybe, o nupirkti namas nepavyko. 
Kilo sumanymas statyti savus Universiteto rūmus, ir 1923 m. Senatas 
nutarė pirmiausia statyti fizikos ir chemijos institutą. Ministerių Kabine- 
tas buvo pažadėjęs skirti kasmet po 1 milijoną litų, kol Universitetas 
įvykdys visas jam reikalingas statybas. 


Fizikos ir chemijos institutui iš pradžių vieta buvo numatyta Vytauto 
kalne. Anuo metu Viesulavos dvaro savininkai pp. Juozas ir Jonas Vailo- 
kaičiai pasisiūlė padovanoti Universitetui 16 ha žemės sklypą įvairiems 
Universiteto ir jo personalo trobesiams statyti. šiam pasiūlijimui pritarė 
Ministerių Kabinetas, Senatas sutiko dovaną priimti, ir Universiteto Ta- 
ryba 1925-VI-7 nutarė pradėti dovanotajame sklype fizikos ir chemijos 
instituto statybą. Statybai jau kiek anksčiau parinktas konkursinis pro- 
jektas dabar buvo perdirbtas, pritaikant jį prie naujos situacijos. Statyba 
buvo pradėta iškilmingu kertinio akmens pašventinimu 1925 m. birželio 
12 d., dalyvaujant valdžios atstovams, gausingam profesorių ir studentų 
būriui. Pastato tikėtasi sulaukti moderniško: tiek fizikos, tiek chemijos 
skyriams, jų laboratorijoms ir auditorijoms buvo numatyti visi patogu- 
mai, kokius gali duoti šių dienų technika. Statyba turėjo būti baigta 1926 
m. rugsėjo m, Bet štai dalykas suklupo. Kai rūmai buvo išvesti iki stogo, 
statyba dėl lėšų stokos liko sustabdyta ir dėl kitų priežasčių nebuvo vyk- 
doma iki 1930 m., ir tik 1931 m., beveik visus vidujinius įrengimus bai- 
gus, į šiuos naujus rūmus galėjo kraustytis atitinkamos Universiteto 
įstaigos; nuo 1931 m. rudens semestro ten pradėtas akademinis darbas, 
Universiteto vadovybei, nugalėjusiai visas statybos sunkenybes, teko pa- 

tirti dar vienas nusivylimas : nėsant pakankamai būstų, Fizikos ir Chemi- 
jos institute teko duoti vietos Technikos fakulteto įstaigoms, ko visai ne- 
buvo numatyta statybos planuose, ir net kai kam kilo klausimas — koks 
tikras pavadinimas tiktų šiems rūmams? 


Tik dabartinės Vyriausybės, kuri gyvai ir rūpestingai atjaučia Uni- 
versiteto reikalus, dėka pasisekė Universitetui ne vien tik baigti Fizikos 
ir Chemijos institutą, bet imtis ir kitų būtiniausių statybų. 1929 m. Vy- 
riausybė leido pradėti statyti rūmus dviem klinikom (akių ir ausų, nosies 
ir gerklės), vieta jiems surasta d-r0 Basanavičiaus Karo ligoninės rajone; 
jau kitais metais ši statyba sėkmingai baigta ir abi klinikos pradėjo 
veikti. 


1931 m. pavasaryje suprojektuota statyti Medicinos fakulteto įstaigų 
rūmai (Mickevičiaus g. 7). Dabartinė Vyriausybė davė tam reikalui lėšų 
— 2 milijonų litų. 1931 m. liepos m. 3 d. įvyko kertinio akmens ir pamatų 
pašventinimas; statyba pradėta, ir pastatas yra jau išvestas iki stogo. 
Ateinančiais metais galės būti baigtas, nes lėšų tam reikalui yra. 


1931 m. Valdžia išpirko iš miesto savivaldybės vadin. Universiteto 
I rūmus ir atidavė juos Universitetui. 


Per tą dešimtmetį, nėsant Universitete pastovumo su būstais, jo įstai- 
goms per dažnai tekdavo kraustytis iš vienos vietos į kitą; tatai trukdy- 
davo mokslo personalui planingą darba, o Valstybės Iždui sudarydavo 
daug neproduktingų išlaidų. 


Dabar, po 10 metų, Universitetas turi savus, specialiai savo reika- 
lams pritaikintus, pastatus: Fizikos ir Chemijos institutą ir dviejų Kli- 
nikų rūmus, turi jam nupirktus I rūmus (buv, komercijos mokyklos), nau- 
dojasi didesne dalimi būstų valdiškuose rūmuose, vad. Didieji Universi- 
teto rūmai, yra statomi Medicinos įstaigų rūmai, turi trobesių Botanikos 


Sode, ir, be to, klinikos naudojasi svetimų įstaigų būstais tam tikromis 
sutartimis, 


Universiteto išlaidoms lėšas sudaro valdžios kasmet skiriami kreditai 
pagal Universiteto sudarytą sąmatą. Universiteto įplaukos, kaip antai: 
mokestis už mokslą, klinikų pajamos ir t. t., eina į Valstybės Iždą. Tiek 
visuomenės, tiek Vyriausybės nusistatymas buvo visą laiką palankus tam, 
kad kuo plačiausiai būtų duota mūsų jaunimui galimybės lavintis mokslo 
srityje. Mokestis už mokslą buvo nustatomas nedidelis — pastaruoju laikų 
100 litų semestrui, penktoji dalis visų studentų kasmet buvo visai atlei- 


11 


džiami nuo mokesčio už mokslą. Vyriausybė per keletą paskutinių metų 
kasmet suteikia 125 stipendijas po 150 litų mėnesiui. 
A. a. inž. T. Naruševičius mirdamas paliko Universitetui 
1000 dolerių kapitalą, iš kurio nuošimčiai dabar skiriami stipendijoms. 
A.a.kun. Pautieniaus Amerikoje paliktas tam tikras fondas, 
kurio globėjai skiria kasmet keletą stipendijų mūsų Un-to studentams. 


Paprastųjų ir nepaprastųjų išlaidų didis kiekvienais metais: 


2922.M- us ina 475.695,13 lt 1927 m. «..... 4.389.822,82 It. 
LB2S o ke 251079 75.55 1928 5 aaron 3.948.301,58 „ 
1924 yi aros 8:/797.607,265;— 3929 .„  „kunso 4.757,480,79 „ 
1925 5 sikeistons D20U59001D + L980 A “kius 6.544.067,48 „ 
192051 Sia „Akai i L RJS 7.067.707,79 „ 


Į didesnes sumas įskaitomos, be ko kita, ir statybinės išlaidos. 


Dabartiniu metu Universiteto turtą sudaro aukščiau paminėti nau- 
jieji pastatai, Vyriausybės pirkti Universitetui rūmai, jos perleistas dide- 
lis žemės sklypas Botanikos Sodui, br. Vailokaičių padovanotas žemės 
sklypas Viesulavoje, o taip pat turtas, įvairių mokslo įstaigų įgytas mokslo 
priemonių ir inventoriaus pavidalu ir Universiteto Bibliotekos turtas. 

Universiteto turtas dabar įvertinamas 10 milijonų litų su viršum. 

Universiteto turtą tvarko ir globoja ūkio Taryba (pirmiau vadinama 
ūkio Globos Taryba). Senuoju statutu ji buvo sudaroma, be rektoriaus — 
pirmininko, iš 7 narių, renkamų vieneriems metams; dabar narių skaičius 
sumažintas iki 4 ir jie renkami Senato 3 metams. 


Personalinės žinios. 
Mirusieji Universiteto profesoriai ir garbės nariai. 


Garbės profesorius Adalbertas Becenbergeris, Karaliaučiaus Un-to ordi- 
narinis profesorius, mirė 1922-X-31. 


Kazimieras Būga, Humanitarinių mokslų fak-to ordinarinis profesorius, 
mirė Karaliaučiuje 1924-XII-1, 

Marijonas Tomašauskas, Matematikos-Gamtos fak-to docentas, mirė 
1926-I-11. 


Vladas Aglinskis, Technikos fak-to docentas, mirė 1926-V1I-13, 


Petras Vileišis, inžinierius, Technikos fak-to garbės daktaras, mirė 
1926-VIII-12, 


Kazimieras Būga. 


Lietuvių ir aiščių kalbos tyrinėtojas ir mokslininkas, lietu- 
vių kalbos žodyno rengėjas. 

Garbės profesorius dr. Jonas Basanavičius, dviejų fak-6ų — Humanitari- 
nių mokslų ir Medicinos garbės daktaras, mirė Vilniuje 1927-IT-16. 


Garbės profesorius Jonas Jablonskis, Humanitarinių mokslų fak-to ordi- 
narinis profesorius, mirė Kaune 1930-1-23. 


Antanas Alekna, Teologijos-Filosofijos fak-to ekstraordinarinis profeso- 
rius, mirė 1930-VI-12. 


Teodoras Brazys, Teologijos-Filosofijos fak-to docentas, mirė 1930-V111-9. 


Dr. Jonas Basanavičius. 


Lietuvių tautinės sąmonės žadintojas. 

Mikalojus Pokrovskis, Teisių fak-to ekstraordinarinis profesorius, mirė 
1930-XII-13, būdamas iš Un-to pasitraukęs. 


1 
Elijošius Nonevičius, Medicinos fak-to ekstraordinarinis profesorius, mirė 
1931-VII-4, būdamas iš Un-to pasitraukęs, 


Petras Radzvickas, Medicinos fak-to ekstraordinarinis profesorius, mirė 
1931-IX-22, 


Jonas Jablonskis. 


Lietuvių rašomosios kalbos tėvas. 

Dr. Augustas Niemi, Helsinkio Un-to ordinarinis profesorius, Humanita- 
vinių mokslų fak-to garbės daktaras, mirė 1931-X-28. 


Jonas Yčas, Humanitarinių mokslų fak-to ordinarinis profesorius, mirė 
1931-XII-17. 


Dr. Petras Radzvickas. 


Ausų, nosies ir gerklės ligų klinikos direktorius, parūpino 
jos statybą ir įrengimą; paaukojo stambią suma studentų 
medikų stipendijoms. 

pES*UBLIKINĖ 
bIBLIOTEKA 
-———— 


Vytauto Didžiojo Universiteto (pirma vadinamo Lietuvos 
Universiteto) 


garbės praltėsotiai 


Dr. Jonas Basanavičius, išrinktas Un-to Tarybos 1922-III-14; 
+ 1927-11-16. ; 


Jonas Jablonskis, Lietuvos Un-to ordinarinis profesorius, iš- 
rinktas Un-to Tarybos 1922-III-14; į 1930-1-283. 


Albertas Becenbergeris, Karaliaučiaus Un-to ordinarinis 
profesorius, išrinktas Un-to Tarybos 1922-X-15; į 1922-X-31. 


Aleksandras Dambrauskas -Jakštas, Lietuvos Un-to or- 
dinarinis profesorius, išrinktas Un-to Tarybos 1922-X-15. 


Jonas Mačiulis- Maironis, Lietuvos Un-to ordinarinis profe- 
sorius, išrinktas Un-to Tarybos 1922-X-15. 


Universiteto Taryba. Vyriausias Universiteto organas — 
Universiteto Taryba sudaroma iš Un-to garbės profesorių, iš fakultetų 
ordinarinių ir ekstraordinarinių profesorių, docentų ir tų privatdocentų, 
kuriems esti pavestos vakuojančios katedros; kiti privatdocentai gali da- 
lyvauti Tarybos posėdžiuose patariamuoju balsu. Senuoju statutu Ta- 
rybos posėdžiuose dalyvaudavo ir tam tikras skaičius jaunesniojo mokslo 
personalo atstovų, turinčių sprendžiamojo balso teisę. šiuo metu Universi- 
teto Taryboje priskaitoma 111 narių, turinčių sprendžiamojo balso teisę. 


Universiteto Taryba sukviečiama į posėdį ypatingai svarbiems klau- 
simams spręsti ir Universiteto prezidiumo nariams išrinkti; paskutinį 
kartą ji posėdžiavo 1930-IX-1. Be to, įvyksta kasmet vieši Tarybos posė- 
džiai įvairių iškilmių proga: pradedant naujus mokslo metus rugsėjo 15 
dieną — naujų studentų imatrikuliacijos bei rektoriaus pareigų perdavimo 
dieną, mokslininkų sukaktuvėms pagerbti arba šiaip jau įvykiams pa- 
žymėti. į 

Universiteto vykdomąjį organą — Senatą sudaro: Universiteto 
prezidiumas iš rektoriaus, prorektoriaus ir sekretoriaus ir visų 7 fakul- 
tetų dekanai, iš viso 10 narių. 


Per 10 metų laikotarpį rektoriais buvo išrenkami paeiliui vieneriems 
metams profesoriai: J. šimkus, V. Čepinskis, P. Būčys, P. Avižonis, 
M. Biržiška, M. Rėmeris, Pr. Jodelė ir vėl V. Čepinskis antrą kartą ir pa- 
galiau trečiąjį kartą trejiems metams, 


—— 

Prorektoriais buvo išrenkami kaskart vieneriems metams: V. če- 
pinskis, P. Būčys, P. Avižonis, M. Biržiška, M, Romeris, Pr. Jodelė, V. 
Čepinskis ir Bl. čėsnys, ir pagaliau vėl Bl. čėsnys trejiems metams. 


Sekretoriais buvo išrenkami profesoriai: (Z. Žemaitis), Bl. Čėsnys, 
VI. Lašas, A. Purėnas, V. Mačys, S. Kolupaila, Iz. Tamošaitis, P. Dovy- 
daitis ir P. Raudonikis, 


Fakultetų dekanai — Senato nariai — pavardėmis: žiūr. fakultetų 
aprašyme, 


Senatas posėdžiavo paprastai vieną kartą kas savaitė, 


Nuolatinės Universiteto komisijos, sudaromos iš kiekvieno fakulteto 
atstovų, buvo šios: Regulamino Komisija, Universiteto Teismas, Tarptau- 
tinio Intelektualinio Bendradarbiavimo Komisija, Bibliotekos Komisija ir 
Akademinė Ligonių Kasa. 


Baigiantis dešimtiesiems Un-to gyvenimo metams, jo personalą su- 
daro: 2 garbės profesoriai, 40 ordinarinių profesorių, 30 ekstraordinari- 
nių profesorių, 35 docentai, 19 privatdocentų, 99 jaunesniojo mokslo per- 
sonalo asmenys (lektoriai, asistentai, laborantai ir kiti), 79 padedamojo 
mokslo įstaigų personalo asmenys ir 119 įvairaus technikinio personalo 
asmenų. 


Studentų (ir laisvųjų klausytojų) kiekvienais metais buvo: 


1922 m. — 1168 1927 m. — 3583 
1923 „— 1380 1928 „— 4004 
1924 „— 1795 1929 „— 3988 
1925 „— 2105 1980 „— 4097 
1926 „— 3064 1981 „— 4475 


Laisvieji Klausytojai sudaro apie 0,594 šių skaičių. 
Universitetą baigė ir diplomus gavo: 


1924 m. — 37 asmenys, 1925 m. — 51 asm., 1926 m. — 102 asm., 
1927 m. — 156 asm., 1928 m. — 148 asm., 1929 m. — 219 asm., 1930 m. 
— 175 asm, ir 1931 m. — 169 asm; iš viso — 1057 asm. 

SENATAS. Sėdi iš kairės į dešinę: V. Krėvė - Mickevičius — humanit. mokslų f-to dekanas, P. Leonas — teisių f-to dekanas, Bl. Čėsnys — 

prorektorius, V. Čepinskis — rektorius, P. Raudonikis — un-to sekretorius, VI. Lašas — medicinos f-to dekanas, Pr. Kuraitis — teolog. - filosof. 

f-to dekanas; stovi iš kairės į dešinę: Z. Žemaitis — matem.- gamtos f-to dekanas, K. Vasiliauskas — technikos f-to dekanas, K. Kurnatauskas 
— evangel. teolog. f-to dekano pavad. 


Fakultetai. 


Teologijos - Filosofijos fakultetas. 


1922 m. vasario 16 d, Lietuvos Universitete, remiantis Vilniaus uni- 
versiteto 1918 m. statutu, turėjo įsikurti teologijos fakultetas. Pirmuoju 
dekanu Vyriausybės buvo paskirtas dr. J. Mačiulis-Maironis; fakultetui 
organizuoti branduolys paskirtas iš šių asmenų: dr. J. Mačiulio-Maironio 
— dekano, dr. Pr. Būčio, dr. Bl. čėsnio, dr. Al. Grigaičio ir K. šaulio. 


Pagal Seimo 1922-IV-22 paskelbtą Lietuvos Universiteto statutą, 
steigiamas Teologijos - Filosofijos fakultetas su 4 skyriais: teologijos, Ti- 
losofijos, teisių ir istorijos. Statute fakultetui pažymėtos 22 katedros, 
profesoriai renkami laikantis kanonų teisės. Fakulteto taryba numalė 
pradžioje steigti 3 skyrius; dogmatinį moralinį, filosofijos ir kanonų bei 
istorijos; iš tikrųjų susiorganizavo ir iki šio laiko tebeveikia 2 skyriai: 
teologijos ir filosofijos. Asmenims, baigusiems vieną kurį skyrių, buvo 
išduodamas to skyriaus diplomas. 


1927 m. Teologijos - Filosofijos fakultetas fiksuotas Lietuvos konkor- 
date ir tuo būdu virto tarptautiniu dalyku. 

1928-VI-15 šv. Sostas fakultetą kanoniškai įkūrė ir suteikė jam teisę 
davinėti akademinius laipsnius. Fakultete gali būti įgyjami mokslo laips- 
niai: licenciato ir daktaro, 


Teologijos skyriaus studijos suskirstytos bendruoju ir specialiu ruo- 
žais. Bendrasis ruožas išeinamas buvo pradžioje per šešis, o nuo 1924 me- 
tų per aštuonis semestrus; išlaikius baigimo egzaminus gaunamas teologi- 
jos mokslo baigimo diplomas. Mokslo laipsniui gauti reikia išeiti specia- 
linis ruožas, kuris tęsiasi du semestru ir yra padalytas į tris sekcijas: 
teologijos, kanonų ir istorijos. Licenciato laipsniui įgyti reikalingas moks- 
lo darbas ir egzaminai iš pagrindinės mokslo šakos, iš kurios tasai dar- 
bas rašomas. Daktaro laipsniui gauti teologijos skyrius reikalauja 10 se- 
mestrų studijų ir apginti disertaciją. 

Filosofijos skyrius savo mokslus skirsto 15 šakų, iš kurių kiekvienas 
studentas pasirenka bent tris. Filosofijos licenciato laipsniui įgyti rei- 
kalingas mokslo darbas ir egzaminai, daktaro laipsniui — apginti viešą 
mokslinę disertaciją. 1926 m. fakultetas išleido pirmąjį ir 1929 m. antrąjį 
filosofijos skyriaus regulamino leidimą. 

1930-VI-7 išleistas naujas — Vytauto Didžiojo Universiteto — statu- 
tas nepakeitė Teologijos-Filosofijos fakulteto struktūros, šiek tiek palies- 
damas tik jo administracinę pusę. Tačiau 1931-VII-144 paskelbtu 
įstatymu, taikomu tik vienam Teologijos-Filosofijos fakultetui, kei- 

čiama to fakulteto struktūra, — ypač filosofijos skyriuje: katedrų 
skaičius sumažinamas iki 17, etatai taip pat redukuojami. Mokomasis 
personalas laikomas paskirtas etatų pakeitimo apybrėžose, dėl to dalis 
personalo paliko už etatų ribų. Fakultetas, aukštai vertindamas savo bu- 
vusių mokslininkų kolegų naudingą Universitetui veikimą, stengiasi su- 
laikyti juos fakultete nors privatdocentų teisėmis. Po kalbamosios refor- 
mos fakultetas dar nesuskubo susitvarkyti. 


Per 10 metų laikotarpį į fakulteto prezidiumą buvo išrenkami bei 
perrenkami šie asmenys: 

dekanu — ord. prof. J. Maironis-Mačiulis, ord. prof. Pr. Būčys, ord. 
prof. Bl. čėsnys, ekstraord. prof. Pr. Kuraitis; sekretorium — ord. prof. 
Bl. čėsnys, ekstraord. prof. Pr. Kuraitis, ekstraord. prof. M. Reinys, ord. 
prof. Pr. Dovydaitis, doc. (vėliau ekstraord. prof.) K. Pakštas, doc. V. My- 
kolaitis, ekstraord. prof. P. Maliauskis, 


šiuo metu fakulteto vyresnįjį mokslo personalą sudaro: 

ordinariniai profesoriai — Bl. čėsnys, Pr. Dovydaitis, A. Grigaitis, 
J. Maironis-Mačiulis, K. šaulys, St. šalkauskas, J. Skvireckas; 

ekstraordinariniai profesoriai — Pr. Kuraitis, P. Malakauskis, J. 
Totoraitis; 

docentai — L. Bistras, Ig. Česaitis. J. Meškauskas, M. Morkelis, P. 
Penkauskas, P. Venckus (doc. par. ein.) ; 

'privatdocentai: J. Grinius, A. Juška. 


Teologijos-Filosofijos garbės daktarais išrinkti : 
M. Pečkauskaitė 1928-X-5; mirė 1930-VII-24; 
Mons. Al. Faidutti 1929-XI-26; mirė 1931-XII-18, 


Teologijos-Filosofijos fakultete, apgynę viešajame dispute disertaci- 
jas, įgijo doktoratus šie asmenys: 
Bronislavas Valpitrs — teologijos daktaro laipsnį 1927-XII-17; 
Kazimieras Audenius — teologijos daktaro laipsnį 1928-XI-17; 
Jonas Grinius — istorijos daktaro laipsnį 1929-VI-12; 
Jonas Matusas — istorijos daktaro laipsnį 1931-I-20, 


Gavo mokslo laipsnį : 
teologijos licenciato 19 asmenų, 
bažnytinių teisių licenciato 9 asmenys, 
filosofijos licenciato 2 asmenys, 
pedagogijos licenciato 1 asmuo. 


Per 10 metų laikotarpį Teologijos - Filosofijos fakultetą baigė ir 
Un-to diplomus gavo — 273 asmenys, 

1931 m. rudens semestre fakultete studijuojančių buvo iš viso 372, 
tame skaičiuje — 34 laisvieji klausytojai. 

Fakultetas turi seminarų biblioteką; šiandien bibliotekoje yra 3268 
knygos. 


Fakultetas turi studentams bažnyčią. 
Fakultetas leidžia šiuos žurnalus: 


1) „Soter“ — (religijos mokslų) nuo 1924 išėjo 13 nr., red. iki 
1931 m. prof. Pr. Dovydaitis, dabar — prof. P. Malakauskis. 

2) „Logos“ (filosofijos) — red. nuo 1922 m. prof. Pr. Dovydaitis. 

3) „Athenaeum“ (literatūros, istorijos ir t. t.) — red. prof. J. 
Eretas. 


Teologijos - Filosofijos fakultetas suruošė iškilmingus viešus posė- 
džius šiomis progomis: 


1) šv. Tomo jubiliejui paminėti 1925-111-7. 

2) šv. Augustino 1500 metų jubiliejui paminėti 1930-XII-14. 

3) Enciklikos „Rerum novarum“ 40 metų jubiliejui paminėti 
1931-V-17. 


Be to, 1929—1931 m. fakultetas organizavo viešas paskaitas sekma- 
dieniais, 


Evangelikų Teologijos fakultetas. 


1925 m. Vyriausybė praplėtė Lietuvos Universiteto statutą, leisda- 
ma įkurti Evangelikų Teologijos fakultetą. šiuo aktu Lietuva, savo daugu- 
mu katalikų kraštas, realizuodama demokratingumo bei tolerantingumo 
dėsnius, parodė pakankamai istorinio takto ir valstybės interesų su- 
pratimo. 

Protestantizmas jau nuo XV šimtmečio vaidina Lietuvoje žymią x0- 
lę dvasios kultūros gyvenime. Evangelikų bažnyčia, būdama nuo Liublino 
unijos laikų lenkų įtakoje, negalėjo turėti savo tikybinės mokslo įstaigos 
ir auklėti bažnyčios veikėjų tautos dvasioje. Lietuviai evangelikai buvo 
priversti savo teologijos aspirantus siųsti mokslų eiti į Angliją, Olandiją, 
Šveicariją, o paskutiniais laikais prieš didįjį karą evangelikų aukštojo 
dvasinio mokslo reikalus patenkindavo Dorpato universitetas, kur buvo 
jiems rusų valdžia paskyrusi net keletą stipendijų. 

Universiteto Didieji rūmai. Juose turi vietos: fakultetai — Teologijos - Filosofijos, Evangelikų Teologijos, Humanitarinių 
mokslų, Gamtos Muziejus ir Biologijos kabinetai, Rektoratas, Un-to Biblioteka. 


Svetur išauklėti lietuviai bažnyčių veikėjai, būdami pakankamai pa- 
ruošti bažnytiniam darbui, nerodė pasiryžimo ūgdyti savo tautišką, lietu- 
višką bažnytinį tipą. 

Geriau, negu anuomet buvę lenkų įtakoje Lietuvos vyrai, dalyką su- 
prato Prūsų kunigaikštis Albrechtas, įkūręs Karaliaučiuje universitetą ir 
leisdamas įsteigti teologijos katedrą lietuviams, kur studentai teologai 
galėjo ir turėjo gerai išmokti lietuvių kalbą. Nenuostabu, kad ilgainiui 
Lietuvos evangelikų liuteronų bažnyčia atsidūrė vokiečių kunigų įtakoje, 
panašiai kaip kad katalikų bažnyčia pateko lenkų įtakon. 

Taigi istorinė klaida dabar yra suprasta ir imtasi ji atitaisyti, įstei- 
gus Lietuvos Universiteto Evangelikų Teologijos fakultetą. 

Fakultetas pradėjo veikti nuo 1925 m. rudens semestro. 

Steigiant Evangelikų Teologijos fakultetą, jam buvo numatytos 5 
katedros. 

Įvedus 1930-VI-7 Vytauto Didžiojo Universiteto reformą, fakulteto 
būklė nepakitėjo: fakultetui paliktas tas pats nai skaičius, buvo pa- 
skirti tie patys mokslo personalo nariai. 

Fakulteto prezidiumas buvo visą laiką tos pačios sudėties: dekanas — 
ekstraord. prof. P. Jakubėnas, sekretorius — ekstraord. prof. K. Kur- 
natauskas. 


šiuo metu fakulteto vyresnįjį mokslo personalą sudaro: 


ekstraordinariniai profesoriai — P. Jakubėnas; K. Karnatauskas, 
V. Gaigalaitis; 
docentas — J. Beblavy; 
privatdocentas: P. Tittelbachas. 
Evangelikų Teologijos garbės daktarais yra išrinkti: 
Samuelis Zochas, Čekoslovakijos evangelikų vyskupas, 1927-V-19 iš- 
rinktas garbės daktaru; mirė + 1928-1-4. 

Martynas Yčas, 1928-X-25 išrinktas garbės daktaru. 

Inozas Lukašek, Čekoslovakijos kariuomenės vyr. evangelikų kape- 

lionas 1928-VI-9 išrinktas garbės daktaru. 

Evangelikų Teologijos fakultete, viešajame dispute, 1929-1X-25, ap- 
gynęs „rite“ disertaciją, teologijos daktaro laipsnį įgijo Mykolas Lučanskis, 
Bratislavos un-to Evangelikų Teologijos profesorius. 

Iki šiol Evangelikų Teologijos fakultetą baigė iš viso 12 asmenų. 


Paskutiniu laiku fakultete studijuojančių skaičius sudaro 22, tame 
skaičiuje yra 8 laisvi klausytojai. 

Humanitarinių mokslų fakultetas. 


Pradžią fakultetui padarė Socialinių mokslų fakultetas, paskelb'ias 
atidarant Universitetą 1922-II-16. šiam pastarajam fakultetui branduolio 
nariais buvo paskirti: A. Voldemaras — dekanas, K. Būga, J. Jablonslis, 
A. Janulaitis, J. Yčas, V. Krėvė-Mickevičius ir E. Volteris. Praėjus 2 
mėnesiam, buvo išleistas 1922-VI-22 Lietuvos Universiteto statutas. ku- 
riame pasakyta steigti Humanitarinių mokslų fakultetą; jam organizuoti 
buvo iš naujo sudarytas branduolys iš profesorių: M. Biržiškos, K. Būgos, 
J Jablonskio, V. Krėvės-Mickevičiaus ir J. Yčo. Fakultetas pradė į veikti 
u10 1922 m. rudens semestro. Statutas numatė fakultetui 18 katedrų. Fa- 
knlteto taryba, sudarydama savo regulaminą, nutarė steigti 4 skyrius: 
kalbotyros, literatūros, istorijos ir filosofijos. Jie veikė iki 1924 m. ir po 
to buvo pertvarkyti 3 skyriais: filologijos, istorijos ir pedagogijos filo- 
sofijos. 

Paskelbus Vytauto Didžiojo Universiteto statutą 1930-VI-7, fakultete 
pasiliko tie patys 3 skyriai: filosofijos, filologijos ir istorijos; katedrų 
skaičius buvo sumažintas iki 12 ir paliktos šios kalbų lektūros: lietuvių, 
lotynų, graikų, hebrajų, rusų, lenkų, vokiečių, anglų, francūzų ir italų. 


Fakulteto prezidiuman iki 1925 m. kasmet buvo išrenkamas dekanu 
ord. prof. M. Biržiška, o vėliau renkamas ir perrenkamas ir iki šio laiko 
tebėra ord. prof. V. Krėvė-Mickevičius; fakulteto sekretorium buvo pra- 
džioje doc. J. Vabalas-Gudaitis, o nuo 1923 m. perrenkami paeiliui doc. P. 
Augustaitis, ekstraord. prof. V. Mykolaitis ir pagaliau vėl doc. P. Augus- 
taitis. 

šiuo metu fakulteto vyresnįjį personalą sudaro: 


ordinarimai profesoriai — M. Biržiška, H. Engertas, L. Karsavinas, 
V. Krėvė-Mickevičius, V. Sezemanas, VI. šilkarskis, Iz. Tamošaitis ir E. 
Volteris (atitarnavęs; skaito privatdocento teisėmis) ; 

ekstraordinariniai profesoriai — Pr. Brenderis, VI. Dubas, V. Myko- 
laitis, J. Vabalas-Gudeitis, B. Sruoga; 

docentai — P. Augustaitis, P. Galaunė, Ig. Jonynas, J. Tūmas 
(atitarnavęs; skaito privatdocento teisėmis). 


Privatdocentai — M. Arcimavičienė (doc. par. ein.), VI. Lazersonas, 
Pr. Skardžius (doc. par. ein.), J. štrauchas (doc par. ein.), N. šapiro 
(doc. par. ein.) 


Fakultete yra šie lektoriai: M. Banevičius, L. Bobianskienė, S. Čiur- 
lionienė, J. H. Herbsčauskas. K. Kepalas, D. Michelis, O. Pakštienė, 
G. študerus, 

Tenka pastebėti, kad savo laiku vyresniojo mokslo personalo tarpe 
buvo ir dabartinis Respubiikos prezidentas A. Smetona, 


Humanitarinių moksl“ fakulteto išrinkti garbės daktarais: 


Prof J. Benderis, Princetono un-to profesorius, 1922-X-14. 

D-ras Jonas šliupas, Lietuvos istorijos daktaras, 1923-X-24. 

Inž. Petras Vileišis, lietuvių literatūros garbės daktaras, 1923-11-21; 
(+ 1926-VII-12). 

Prof. Augustas Niemi, garbės daktaras, 1923-1X-28; (+ 1931-X-28). 

Vil. Storosta Vydūnas, filosofijos garbės daktaras, 1927-XII-16. 

Kan. Juozas Tumas, Lietuvių literatūros garbės daktaras, 1929-X-12. 

J. Maironis-Mačiulis, lietuvių literatūros garbės daktaras, 1932-I-29, 

Al. Dambrauskas - Jakštas, filosofijos garbės daktaras, 1932-I-292, 

J. Endzelins, filosofijos garbės daktaras, 1932-1-29. 

K. Liubavskis, literatūros garbės daktaras, 1932-1-29. 

J. Baltrušaitis, literatūros garbės daktaras, 1932-1-29., 


Humanitarinių mokslų fakultete. pagal regulaminą viešajame dispute 
apgynę disertacijas, gavo filosofijos daktaro laipsnį : 

Borisas Viper 1927-V-9, 

Aleksandras Weideman 1927-V-16, 

Teodoras Frev 1931-11-24, 


šiuo metu fakultete studijuoja 692 klausytojai, jų skaičiuje yra 62 
laisvieji klausytojai. 

Humanitarinių mokslų fakultetas turi mokslo įstaigą — eksperimen- 
tinės psichologijos ir pedagogikos institutą, 7 seminarus, teatro meno 
muziejų. 

Fakulteto periodiniai leidiniai: 1) „Tauta ir Žodis“ — red. prof. V. 
Krėvė-Mickevičius, išleista iš viso 7 kn.; 2) „Eranus“ — red. prof. J. Ta- 
mošaitis, išleista iš viso 2 kn.; 3) „Darbai ir Dienos“ — red. prof. 
V. Krėvė-Mickevičius, išleista 2 kn.; 4) „Archivum philologicum“ — red. 
doc. P. Skardžius, išleista 1 kn. 


Rūpindamasis turėti mokslo santykių su kitų universitetų moks- 
lininkais, Humanitarinių mokslų fak-tas per savo atstovus dalyvavo įvai- 
riose mokslininkų konferencijose, o taip pat kvietė skaityti ir pas save 
užsienių profesorius. Taip antai, 1922 m. laikė paskaita iš kalbotyros 
Paryžiaus Un-to profesorius A. Meillet, 1926 m. pavasario semestre dėstė 
lituanistikos dalykus Kielio Un-to prof. E. Fraenkelis, 1927 m. pavasario 
semestre — Halles Un-to prof. F. špechtas, 1926 m. rudens semestre 
laikė kelias paskaitas rusų istorikas prof. R. Viperis. 1931 m. laikė pa- 
skaitą iš etnologijos Paryžiaus mokslų Akademijos narys prof. Levi Bruhl. 

————7— ri r —————— 


Humanitarinių mokslų fakulteto taryba surengė viešus posėdžius šių 
sukaktuvių proga: 

1924-V-7 lietuvių spaudos atgavimo 20 metų sukaktuvės, 

1924-V-16 Bairono mirimo 100 metų sukaktuvės, 

1925-XI-1 Anatole France mirtis, 

1925-XI-16 Vinco Kudirkos mirimo 25 metų sukaktuvės, 

1931-XII-8. prof. A. Niemi paminėjimas, 


Universiteto I rūmai. Juose turi vietos: Teisių fakultetas, Un-to didžioji salė, Odontologijos 
skyrius, Studentų atstovybė. 


Teisių fakultetas. 


Lietuvos Universitetą atidarant 1922-11-16, Teisių fakultetas nebuvo 
numatytas, bet buvo paskelbtas Socialinių mokslų fakultetas, kuriam o1- 
ganizuoti buvo paskirtas tam tikras branduolys. Po to 2 mėnesiais vėliau 
išleistame Lietuvos Universiteto statute kalbama apie atskirą — Teisių 
fakultetą. Jis pradėjo organizuotis vėliau negu kiti fakultetai. Teisių fa- 
kultetui branduolys 1922-VI-20 Respublikos Prezidento buvo paskirtas 

tokios sudėties: P. Leonas — dekanas, S. Beliackinas,. O. Biuchleris, K. šal- 
kauskis ir A. Tumėnas. 

Pirmasis Teisių fakulteto tarybos posėdis įvyko 1922-IX-16; ši diena 
sudaro oficialinę to fakulteto veikimo pradžią. 


Universiteto statutu skyrių Teisių fakultete nebuvo numatyta. 
Tačiau nuo 1924 m. rudens semestro fakultetas savo mokslo planus žymiai 
pertvarkė, sudarydamas 2 skyriu: teisių ir ekonominį. Kadangi fakulteto 
etatai buvo pritaikinti teisių skyriui, tad ekonominio skyriaus dalykams 
dėstyti, pagal etatus, buvo galima kviestis ne daugiau kaip 4 mokslininkai ; 
šiaipjau mokslo planus vykdyti padėjo kitų fakultetų mokomasis perso- 
nalas. Dviejuose pirmuose semestruose abiem skyriam buvo dėstomi ben- 
drai visi dalykai, kituose semestruose tik kai kurie kursai buvo bendri 
teisininkams ir ekonomistams. Fakultetui buvo leista steigti 15 katedrų. 


Vytauto Didžiojo Universiteto statutas, pradėjęs veikti nuo 1930-VI-7, 
padarė kai kurių atmainų ir Teisių fakultetui. Jam fiksuojami 2 skyriai: 
teisių ir ekonomijos, katedrų paliekama 13. Naujasis statutas numato, 
kad teisių skyriaus klausytojai studijuoja Humanitarinių mokslų fakul- 
tete logika, psichologiją, rusų ir vokiečių kalbas; ekonomijos skyriaus 
klausytojai pasirenka studijuoti 2 iš šių kalbų: rusų, vokiečių, anglų. 


Teisių fakulteto dekanu per visą 10 metų laikotarpį buvo perrenkamas 
ord. prof. P. Leonas, sekretorium — ord. prof. Vac. Biržiška. 


šiuo metu Teisių fakulteto vyresnįjį mokslo personalą sudaro: 


ordinariniai profesoriai — Vac. Biržiška, A. Janulaitis, A. Jaščenko, 
A. Kriščiukaitis, P. Leonas, VI. Mačys, M. Romeris; 

ekstraordinariniai profesoriai — S. Beliackinas, VI. Jurgutis; 

docentai — J. Aleksa, V. Jungferis, A. Moravskis, T. Petkevičius, 
B. šalčius, K. šalkauskas, VI. Stankevičius, A. Tumėnas. 


Privatdocentai: A. Tamošaitis (doc. par. ein.), A. Rimka (doc. par. 
ein.). 

Jaunesniojo mokslo personalo yra 3 asmenys. 

Iš kitų fakultetų mokomojo personalo dėsto Teisių fakultete: Mate- 


mat.-Gamtos fak-to — ord. prof. P. Juodakis. Technikos fak-to — ord. 
prof. J. šimkus, doc. J. Mašiotas, Medicinos fak-to — doc, K. Oželis, 


Naudodamasis kitų fakultetų mokslo jėgomis, Teisių fakultetas iš 
dalies ir pats padeda kitiems fakultetams: prof. Vac. Biržiška ir prof. A. 
Janulaitis dėsto atskirus kursus Humanitarinių mokslų fakulteto 
studentams. 


28 


Teisių fakultete daktaro laipsnį gavo, viešajame dispute apgynę diser- 
taciją — Antanas Tamošaitis, 1928-V-16. 


Iki 1932-11-16 Teisių fakultetą baigė abiejuose skyriuose iš viso 
363 asmenys, jiems fakulteto taryba pripažino diplomus. 


1931 metų rudens semestre Teisių fakultete studijuojančių buvo iš 
viso 1517, tame skaičiuje 101 laisvųjų klausytojų. 


Fakultetas, stengdamasis paruošti naujų mokslo jėgų, įvedė paliktų 
prie Universiteto tobūlintis institutą. 1931 m. fakultetas komandi- 
ravo 5 asmenis, baigusius fakultete mokslus, užsienin specializuotis. 


1931 m. prof. Leono auka ir kasmėnesiniais atskaitymais iš Takul- 
teto dėstytojų algų sudarytas prof. Leono vardo fondas premijoms skirti 
už studentų mokslo darbus. 


Fakultetas turi biblioteką — seminarų knygyną, dabar jame yra jau 
4330 knygų. Skaityklą lanko kasdien 25—56 žmonių. 


Fakulteto leidžiami šie periodiniai leidiniai ; 

1) „Teisių fakulteto darbai“ — išėjo VII tomai (22 knygos), 
2) „Teisių Mokslo Biblioteka“ — išėjo 16 tomų, 

3) „Ekonominių Mokslų Biblioteka“ — išėjo 11 tomų. 

Visi trys leidiniai redaguojami prof. A. Janulaičio. 


Matematikos-Gamtos fakultetas. 


Užuomazga šiam fakultetui buvo padaryta jau Aukštuosiuose Kur- 
suose, jų matematikos-fizikos ir gamtos skyriuose. 

Atidarant Universitetą 1922-11-16  Matematikos-Gamtos fakultetui 
branduolys buvo paskirtas iš šių asmenų: Z. Žemaičio — dekano, F. But- 
kevičiaus, V. Čepinskio, T. Ivanausko ir A. Purėno. 

Pradžioje, Universitetui įsikūrus, veikė 3 fakulteto skyriai: mate- 
matikos-fizikos, fizikos-chemijos ir biologijos. Fakultete numatytasis 
agronomijos-miškininkystės skyrius buvo pradėtas organizuoti nuo 1922 
metų rudens semestro. Įsikūrus 1924 m. rugsėjo m. žemės Ūkio Akademi- 
jai Dotnuvoje, agronomijos-miškininkystės skyrius Matematikos-Gamtos 
fakultete buvo uždarytas. 

Einamieji skyriuose mokslai pradžioje buvo suskirstyti ciklais: ma- 
tematikos, fizikos, chemijos, botanikos. zoologijos ir agronomijos-miški- 


29 


ninkystės. šio pastarojo skyriaus pirmieji semestrai buvo vėl atnaujinti 
1926 m., tačiau veikė tik iki 1927 m. pavasario. Įskaitant šį skyrių, pagal 
senąjį statutą, fakultetui buvo leista steigti 22 katedros. Tačiau kalbamąjį 
skyrių sulikvidavus ir fakultetui pertvarkius kitus savo skyrius, suorga- 
nizuotų ir veikiančių katedrų beliko 11. 


Paskelbtuoju 1930-VI-7 naujų — Vytauto Didžiojo Universiteto — 
statutu Matematikos-Gamtos fakultetui nustatyti 3 skyriai: matematikos, 
Tizikos-chemijos ir biologijos; fakultetui leidžiama steigti 12 katedrų. 

Matematikos-Gamtos fakulteto dekanas visą 10 metų laikotarpį buvo 
perrenkamas ekstraord. prof. Z. Žemaitis, fakulteto sekretorium buvo 
paeiliui išrenkami — ekstraord. prof. A. Purėnas, doc. K. Sleževičius, 
doc. T. Daukantas, ekstraord. prof. F. Butkevičius, doc. I Končius, 


šiuo metu vyresnįjį mokslo personalą sudaro: 

ordinariniai profesoriai — V. Čepinskis, P. Juodakis, T. Ivanauskas, 
K. Regelis, Pr. šivickis; 

ekstraordinariniai profesoriai — Vikt. Biržiška,  F, Butkevičius, 
M. Kaveckis, A. Purėnas, K. Sleževičius, K. šliupas ir Z. Žemaitis; 

„ docenlai — B. Kodaitis, J. Končius, L. Vailionis; 

privatdocentai: J. Graurogkas, P. Katilius, M. Kvašninas-Samarinas, 

P. Slavėnas, N. šapira. 


Jaunesniojo mokslo personalo (asistentų, laborantų) fakultete yra 
25 asmenys. 


Be to, Matematikas-Gamtos fakulteto studentai klausė Medicinos fa- 
kultete profesorių V. Lašo, E. Landau ir J. Žilinsko dėstomus dalykus 
ir Technikos fak-te profesorių P. Jankausko, P. Jodelės ir J. šimkaus 
dėstomus dalykus. 


Matematikos-Gamtos fakulteto išrinkti garbės daktarais: 
Mašiotas Pranas, 1923-XII-17 pripažintas matematikos mokslų garbės 
daktaru; 


Dr. Voss Aurelijus, Mincheno universiteto profesorius, 1924-XII-7 pri- 
pažintas matematikos garbės daktaru; 


Dambrauskas - Jakštas Aleksandras, Lietuvos Universiteto ordinarinis ir 
garbės profesorius, 1928-XII-14 pripažintas matematikos garbės dak- 
taru; 

Matulionis Paulius, 1929-VI-18 pripažintas garbės daktaru. 

Fizikos ir chemijos institutas. 


Jame turi vietos Matematikas - Gamtos fak-to Fizikos ir Chemijos įstaigos ir kuone visas 
Technikos fakultetas. 


Matematikos-Gamtos fakultete habilitavosi : 

Dr. šapira Neachas, 1926-VI-15 jam suteiktas organinės chemijos kate- 
dros privatdocento titulas; 

Magistras Kvašninas-Samarinas Mykolas, 1929-I-7 jam suteiktas privatdo- 
cento titulas; 

Dr. Siavėnas Paulius, 1930-II-18 jam suteiktas privatdocento titulas; 

Dr. Katilius Petras, 1930-IV-10 jam suteiktas privatdocento titulas. 

Nuo Universiteto įsikūrimo metų iki šio laiko Matematikos-Gam- 
tos fakultetą baigė ir gavo aukštąjį mokslą baigusio vardą ir teises: ma- 
tematikos skyrių — 51 asm., fizikos-chemijos skyrių — 7 asm. ir biolo- 
gijos skyrių — 24 asm. 

1931 m. rudens semestre Matematikos-Gamtos fakultete studijuojan- 
čių buvo 375, tame skaičiuje 11 laisvųjų klausytojų. 

Per visą laiką, nuolat, tai vienas, tai kitas jaunesniojo mokslo perso- 
nalo narys fakulteto buvo komandiruojamas užsienin, — kas savo moksli- 
nėms žinioms pagilinti, kas savo katedros disciplinoje pasispecializuoti. Iš 
viso įvairių laiku vyko užsienin 17 asmenų, daugumas jų valdžios lėšo- 
mis, bet buvo ir Rockfellerio fondo stipendininkų. 

Matematikos-Gamtos fakultete yra šios mokslo įstaigos: 

1) astronomijos observatorija ir kabinetas, matematikos seminaras, 
tizikos kabinetas ir laboratorija ; 

2) laboratorijos — neorganinės chemijos, organinės chemijos, fizi- 
nės chemijos; 

3) kabinetai — geofizikos, mineralogijos ir kristalografijos, geologi- 
jos, augalų anatomijos ir fiziologijos, botanikos, zoologijos, lyginamosios 
anatomijos, entomologijos, geografijos. 

Didelės mokslinės ir visuomeninės reikšmės įgijo fakulteto įsteigtas 
Gamtos Muziejus ir Botanikos Sodas, Gamtos Muziejus susideda iš sky- 
rių: zoologijos, mineralogijos-geologijos ir botanikos (prie botanikos ka- 
bineto). Apie šias fakulteto įstaigas smulkesnių žinių duodama toliau. 

Fakulteto periodinis leidinys: „Matematikos-Gamtos fakulteto dar- 
bai“ — red. prof. A. Purėnas; išėjo VI tomai. 

Matematikos-Gamtos fakultetas suorganizavo 3 ekspedicijas Lietuvos 
geologijai tirti: 1924, 1925 ir 1926 metais. Matematikos-Gamtos ir kitų 
Žakultetų profesorių grupė darė 1926 m. Lietuvos ežerų tyrinėjimus (Dzū- 
kų krašte, Obelių apylinkėse ir Sartų ežero). Fakulteto vyresniojo mokslo 
personalo kai kurie nariai dalyvavo tarptautiniuose kongresuose bei iš- 
kilmėse, būdami fakulteto komandiruojami. 

Dviejų klinikų rūmai: 1) akių ligų, 2) ausų, nosies ir gerklės ligų. 


Medicinos fakultetas. 


Dar Aukštuosiuose Kursuose organizavosi Medicinos skyrius su 2 sek- 
cijom: medicinos ir farmacijos. 

Atidarius 1922-II-16 Lietuvos Universitetą, be kitų fakultetų, buvo 
paskelbtas steigti Medicinos fakultetas, Fakultetui organizuoti Vyriausybė 
paskyrė branduolį šitokios sudėties: Petras Avižonis — dekanas, Leonas 
Gogelis, Antanas Jurgeliūnas, Vladas Lašas ir Petras Raudonikis. 


Paskelbtu 1922-IV-22 Lietuvos Universiteto statutu fakultetui duoda- 
ma įsteigti 4 skyriai: medicinos, veterinarijos, odontologijos ir farmacijos. 
Veterinarijos skyrius buvo atidarytas 1922 m. rudenį; kiti skyriai galėjo 
pradėti mokymo darbą tuojau Universitetą atidarius, nes tų skyrių kai kų- 
rie dalykai buvo jau dėstomi Aukštuosiuose Kursuose, tad jų dėstymas 
ir buvo tęsiamas toliau — Universitete, 


Fakulteto mokomasis personalas komplektavosi palaipsniui, prade- 
dant nuo pirmųjų semestrų ir einant prie vyresniųjų ; palaipsniui stei- 
gėsi ir mokslo įstaigos, 

Fakulteto taryba savo darbui normuoti sudarė regulaminą. Pradžioje 
paruošti mokslo planai buvo vėliau, 1925 m., fakulteto tarybos iš naujo 
peržiūrėti, ir žymiai buvo reorganizuoti farmacijos ir odontologijos sky- 
riai. Veterinarijos skyriaus reikalai, prieš sprendžianti juos galutinai 
fakulteto taryboje, buvo pavesta pirmiau svarstyti veterinarijos sekcijai. 


Po penkerių metų fakultetas ganėtinai sutvirtėjo ir susilaukė pirmos 
fakultetą baigusiųjų laidos, Savo regulaminu fakultetas įvedė tvarką, pa- 
gal kurią studentas išėjęs nustatytą semestrų skaičių, atlikęs visus prak- 
tikos darbus ir gavęs visas įskaitas, gauna atitinkamo skyriaus „kandi- 
dato“ liudijimą. Ne vėliau kaip po 3 metų ir trejų metų laikotarpyje kan- 
didatas turi teisę laikyti baigiamuosius egzaminus ir juos išlaikęs gauna 
Universiteto diplomą su atitinkamu titulu ir teisėmis : medicinos gydytojo, 
veterinarijos gydytojo, dantų gydytojo, chemiko vaistininko. Gaunantis 
diplomą viešai pasižada tinkamai elgtis praktiškajame gyvenime etikos 
atžvilgiu. 


Fakultetui teko patirti nemaža sunkumų surandant ar Lietuvoje, ar 
užsienyje mokslines jėgas, kurios tiktų vakuojančioms katedroms užim- 
ti. Imtasi ruošti savasis mokomasis personalas, buvo komandiruojami už- 
sienin specializuotis tinkami jaunesniojo mokslo personalo nariai, vieni iš 
jų valdžios lėšomis, kiti Rockfellerio fondo subsidijuojami. Kai kurie va- 
žiavo užsienin pasitobūlinti moksluose. Per visą laiką fakultetas tokių 
komandiruočių suteikė 8 asmenims. 


Jaunesnysis mokslo personalas, pagal fakulteto regulamina, renka- 
mas tik 3 metams; fakultetas gali tą terminą pasižymėjusiems asmenims 
pailginti. Tuo būdu fakultetas pasirenka sau tinkamesnį personalą ir ruo- 
šia didesnį skaičių reikalingų kraštui specialistų. 


Fakultetas išplėtė savo regulaminą promocijos ir habilitacijos taisyk- 
lėmis. Atitinkamos specialybės daktaro laipsniui įgyti nustatyta tvarka, 
kuria kandidatas daktarui, be universiteto baigimo diplomo, privalo dar 
išlaikyti prie Medicinos fakulteto tam tikrus egzaminus, išspausdinti di- 
sertaciją ir ją viešajame dispute apginti. 


1928 metais Vyriausybė tam tikrais sumetimais nusistatė veterinari- 
jos skyrių uždaryti. Nuo 1928 m. rudens nauji studentai į tą skyrių ne- 
bepriimami, o buvusiems duota galimybės vienų metų laikotarpyj tęsti 
arba baigti pradėtas studijas, laikyti egzaminus; nebaigusieji viso kuršo 
Vyriausybės buvo nusiųsti užsienin baigti mokslams. 1929 m, veterina- 
rijos skyrius galutinai uždarytas, personalas atleistas iš tarnybos, mokslo 
įstaigų turtas perduotas kitoms katedroms, 

Į Medicinos fakulteto prezidiumą buvo išrenkami: 

dekanu — ord. prof. P. Avižonis (1922 ir 1928 m.), ekstraord. prof. 
J. Bagdonas (1924 m.), o nuo 1924 m. kasmet perrenkamas ekstraord. 
(vėliau ordin.) prof. VI. Lašas; sekretorium — ekstraord. prof. VI. Lašas, 
paskum ekstraord. prof. J. Žilinskas ir, jam atsisakius, doc. Pr Mažylis, 
o nuo 1924 m. perrenkamas ord. prof. P, Raudonikis ir pagaliau nuo 1929 
m. perrenkamas doc. J. Blažys. 

Medicinos fakulteto garbės daktarais išrinkti : 

Jonas Basanavičius 19283-II-28; (+1927-II-16). 

Jonas šliupas 1923-11-28. 

Kazys Grinius 1926-XII-11, 

Jonas Staugaitis 1929-11-13. 


Medicinos fakulteto vyresnįjį mokslo personalą dabar sudaro: 


ordinariniai profesoriai — P. Avižonis, K. Buinevičius, A. Jurgeliū- 
nas, J. Karūža, E. Landau, VI. Lašas, P. Raudonikis, E. Vinteleris, J. Ži- 
linskas; 

ekstraordinariniai profesoriai — J. Bagdonas, A. Hagentornas, 
Pr. Mažylis, V. Tumėnienė; 

docentai — J. Blažys, K. Oželis, P. Stančius. 


Privatdocentai: V. Kanauka. 


Jaunesniojo mokslo personalo (asistentų, laborantų) Medicinos fak-te 
dabar yra 34 asm. 


Be savo profesorių, Medicinos fakulteto studentams dėstė dar ir kitų 
fakultetų profesoriai: Matematikos-Gamtos fak-to — ordin. profesoriai 
V. Čepinskis, P. Juodakis ir K. Regelis, ekstraord. profesoriai F. Butke- 
vičius, A. Purėnas ir K. Sleževičius, docentai I. Končius, L. Vailionis; 
Technikos fakulteto — ordin. profesoriai Pr: Jodelė ir J. šimkus, doc. J. 
Mašiotas. | 

Medicinos daktaro laipsnį, apgynę disertaciją viešajame dispute, įgijo 
šie asmenys: 

Vladas Lašas 1926-XII-1; Jurgis Žilinskas 1927-V-18; Kazys Oželis 
1929-1-30 m.; Vincas Kanauka 1929-VI-17; Jonas Čeponis 1931-V1I-3. 


Medicinos fakultete habilitavosi ir įgijo privatdocento teises: 


dr. Povilas Kairiukštis 1925-I-26, dr. Pranas Vaičiuška 1925-I-7, 
dr. Jonas šliupas 1925-VI-17, dr. Vincas Kanauka 1930-1-29. 


Trys pirmieji dabar yra nustoję privatdocentūros, 

Medicinos fakultetą baigė ir Universiteto diplomą gavo, titulu: medi- 
cinos gydytojas — 126, dantų gydytojas — 68, veterinarijos gydytojas — 
16 ir chemikas-vaistininkas — 25 asmenys. 

1931 metų rudens semestre Medicinos fakultete studijavo iš viso 921, 
tame skaičiuje buvo 7 laisvieji klausytojai. 

Įstatymo keliu Medicinos fakultetui pavesta teisė daryti egzaminus 
vaistinių mokiniams ir teikti jiems provizoriaus padėjėjo laipsnį ir pažy- 
mėjimną ; iki šiol sėkmingai išlaikė egzaminus ir gavo pažymėjimus 27 asm. 

Medicinos fakulteto mokslo įstaigos : 

1) institutai: anatomijos, patologinės anatomijos, higienos ir bakte- 
viologijos, teismo medicinos, farmacijos; 

2) kabinetai: histologijos ir embriologijos, fiziologijos, farmakologi- 
jos, bendrosios ir operacinės chirurgijos, Rentgeno; 

3) klinikos: akušerijos ir ginekologijos, terapeutinė, chirurginė, akių 
ligų, ausų, nosies ir gerklės ligų, odos ir veneros ligų, vaikų ligų, nervų 
ir psichikos ligų, stomatologijos ir dentiatrijos ; 

4) laboratorija — fiziologijos. 

Medicinos fakultetas leidžia savo organą (kartu su Medicinos Drau- 
gija): „Medicina“. Nuo 1928 metų kasmet išeina po 12 nr.; žurnalą reda- 
guoja tam tikra komisija. 

Fakulteto personalas aktyviai dalyvavo Lietuvos gydytojų suvažia- 
vimuose, tarptautiniuose kongresuose, iškilmėse ir kit, Kai kurios fakul- 
teto įstaigos (teismo medicinos, patologinės anatomijos, higienos ir bak- 
teriologijos institutai ir k.) atlieka valdžios reikalaujamas ekspertyzas, 
savivaldybių bei privačių asmenų prašomus tyrinėjimus. 

Ekstraord. profesorius ausų, nosies ir gerklės ligų klinikos direkto- 
rius, Petras Radzvickas, mirdamas (Ą- 1931-IX-22) paliko fa- 
kultetui 100,000 litų sumos fondą tam tikslui, kad iš nuošimčių kasmet 
būtų duodamos stipendijos neturtingiems studentams medikams. Nuo 
1932-I-1 fakultetas jau išmoka 5 stipendijas. 


Technikos fakultetas. 


Atidarant Universitetą 1922-11-16 Technikos fakultetui organizuoti 
ir išplėsti Vyriausybės buvo paskirtas branduolys iš šių asmenų: Prano 


Jodelės, Platono Jankausko, Kazio Vasiliausko, Jono šimkaus ir Jono ši- 
moliūno. 

Peg 


Fizikos ir Chemijos institutas. 


37 


Į fakulteto prezidiumą buvo išrinkti ir per pirmuosius 5 metus pėr- 
+enkami: dekanu — prof. Pr. Jodelė, sekretorium — prof. K. Vasiliauskas; 
nuo 1927 m. rudens išrinkti ir perrenkami: dekanu — prof. K. Vasiliaus- 
kas, sekretorium — prof. S. Kolupaila. 


Technikos fakultetas pradžioje organizavosi 2 skyriais: statybos ir 
mechanikos; šie skyriai jau veikė Aukštuosiuose Kursuose, kaip techni- 
kos skyrius. Vėliau susitvarkė ir du kiti skyriai: elektrotechnikos ir chemi- 
nės technologijos; buvo projektuojamos dar geodezijos ir hidrotechnikos 
specialybės. Po 1930 m, Vytauto Didžiojo Universiteto reformos veikusių 
15 katedrų skaičius redukuotas iki 11 ir fiksuoti tik 2 skyriai: statybos 
ir technologijos; technologijos skyriuje yra 3 specializacijos: mechanikos, 
elektrotechnikos ir cheminės technologijos; projektuojamos ir statybos 
skyriaus specializacijos. 

Technikos fakultetas 1926-V-15 suteikė garbės daktaro — inžinieriaus 
titulą inž. Petrui Vileišiui (-|-- 1926-V1II-12). 


Dabartinis fakulteto vyresnysis mokslo personalas : 


ordinariniai profesoriai — P. Čechavičius, P. Jankauskas, Pr. Jode- 
lė, J. šimkus, K. Vasiliauskas; 


ekstraordinariniai profesoriai — S. Dirmantas, S. Grinkevičius, S. 
Kolupaila, V. Mošinskis, M. Songaila, J. šliogeris; 

docentai — J. Čiurlys, V. Gorodeckis, A. Graurogkas, J. Jankevičius, 
A. Lange, J. Mašiotas, J. šimoliūnas, T. šulcas. 


Privatdocentai dėsto privalomus kursus: E. Dobkevičius, S. Kairys, 
P. Markūnas, A. Putrimas. 


Be to, privalomus kursus dėsto: vyresn. asist. V. Verbickis ir Aukš- 
tųjų Karo Technikos kursų lektoriai: pulk. A. Bobinskis ir major. inž. A. 
Jurskis. 


Jaunesniojo mokslo personalo fakultetas turi: 8 vyresniuosius asis- 


tentus, 2 jaunesniuosius asistentus, 1 vyr. laborantą ir 6 jaunesniuosius 
laborantus. 


Per 10 metų fakultetas nustojo docento A. Aglinsko (| 1926-VII-13), 
asistento E. Kurganavičiaus (|- 1928-IX-4), vyresniojo asistento S. Olen- 
dzkio (- 1930-XI-21). 


Technikos fakulteto mokslo įstaigos : 


1) laboratorijos — statybos medžiagos ir neorganinės technologijos, 
mechaninė medžiagos atsparumo, elektrotechnikos, organinės technologi- 
jos, variklių, hidrometrinė (bendrai su Hidrometriniu biuru); 

2) kabinetai — pritaikomosios mechanikos, tiltų, kelių, statybos, geo- 
dezijos, hidrotechnikos, statybinės statikos, mechaninės technologijos; fa- 
kulteto biblioteka, 

Fakulteto studentai, be to, dirba Matematikos-Gamtos fakulteto labo- 
ratorijose. 

Iki 1932-11-16 Technikos fakultetą baigė, apgynę diplominius projek- 
tus viešuose fakulteto tarybos posėdžiuose ir įgiję diplomuotų inžinierių 
vardą ir teises, 52 asmenys: 27 statybos inžinierių ir 25 technologijos in- 
žinierių; 3 asmenys buvo vėliau komandiruoti užsienin tolimesnėms 
studijoms. 

1931 metų rudens semestre studijavo 577 asmenys: 559 studentų ir 
18 laisvųjų klausytojų. 

Fakulteto organas — „Technika“, kurio išėjo 6 tomai; 1—83 redagavo 
prof. Pr. Jodelė. 4-5 — prof. S. Kolupaila, 6 — prof. V. Mošinskis. Fa- 
kultetas išleido 16 kursų ir 24 atskirus mokslo darbus. Savo organą fakul- 
tetas siuntinėja 156 viso pasaulio aukštosioms technikos mokykloms ir spe- 
cialioms įstaigoms, leidinių keitimosi titulu. 

Fakulteto įstaigos buvo įkurtos Universiteto I ir II rūmuose, nuo 1929 
m. ir Didžiuose rūmuose; 1931 metais visos fakulteto auditorijos ir įstai- 
gos (išskyrus variklių laboratoriją ir mechanikos kabinetą) persikėlė į 
Fizikos ir Chemijos instituto rūmus Viesulavoje. Fakulteto normaliniam 
darbui tų būstų nepakanka, 

Fakultetui buvo atstovaujama įvairiuose mokslo kongresuose ir akade- 
minėse iškilmėse. 


Fakulteto laboratorijose atliekami statybos medžiagų tyrinėjimai ir 
kiti bandymai bei ekspertyzos valdžios įstaigoms ir firmoms. 


Vytauto Didžiojo (Lietuvos) Universiteto tiek vyresnysis, tiek jau- 
nesnysis mokslo personalas per 10 metų laikotarpį yra parašęs ir išspaus- 
dinęs nemažai savo mokslo darbų. 

šie mokslo raštai, Universiteto 10 metų iškilmių proga, Bibliotekos 
direktoriaus pastangomis, surinkti vienon vieton ir išdėstyti viešajai paro- 
dai Didžiuosiuose Un-to rūmuose. 

Universiteto pažymėtinos įstaigos. 


Universiteto Biblioteka (Didieji rūmai). 


Biblioteka įkurta 1923 m. sausio m. 1 d., gavus 1 spinta ir 40 knygų. 
Nuo tos dienos Bibliotekos knygų skaičiaus augimas šiaip atrodė: 


1924-1-1 knygų buvo 24.000 tomų 1929-1-1 knygų buvo 56.008 tomai 


1925-1-1 s 30.969 „ 1930-1-1 sa 60.819 „ 
1926-1-1 3, 89.448 „ 1931-1-1 i 76215 , 
1927-I-1 T 44.698 „ 1932-1-1 Ž 83.561  „ 
1928-1I-1 Žž 50.821 | 


Be to, yra dar rankraščių skyriuje apie 1300 rankraščių ir žemėlapių 
skyriuje 1855 žemėlapiai. Knygos yra iš dalies pirktos, iš dalies aukotos. 
Iš žymesniųjų aukų paminėtini rinkiniai: prof. Becenbergerio biblioteka, 
prof. Būgos biblioteka (šios dvi švietimo Ministerijos rinktos), kun, A, 
Burbos - J. žiliaus biblioteka, S. Didžiulio biblioteka (dalis pirkta), Tiš- 
kevičių Raudondvario biblioteka, p. Fišerio pirkta ir jo Universitetui do- 
vanota, ir daug kitų. 

Pirmąją nedidelę skaityklą pavyko įtaisyti tiktai 1924 m. lapkričio 
m.; nuo to laiko ji buvo dar du kartu kilnojama. Dabartinė skaitykla pri- 
taikinta tiktai 80—100 žmonėms, veikia kas dieną nuo 8 val. ryto iki 10 
val. vakaro ir sekmadieniais nuo 3 val. iki 9 val. vakaro. 


Skaitytojų buvo: 
1925 m. iš viso 13623, vienai dienai vidutiniškai 62 


1926 ;, „ 16652 7 i a 70 
1927 ,, „ 86624 š9 Sr » 128 
1928 ,, „ 45149 33 5 » 159 
1929 „ „48075 » > » 194 
1930 „ „71983 7 2 > 279 
1981 „ „87060 Š5 > 2 341 


Be šios, veikia dar nedidelė, keliems žmonėms, profesorių skaitykla. 


Nuo 1924 m. prie Universiteto Bibliotekos veikia Bibliografijos Ins- 
titutas, kuris nuo 1928 m. pradžios redaguoja „Bibliografijos žinias“ ir 
kurias 1928—1930 m. leido „Spaudos Fondas“ (1929 — 1930 m. švietimo 
Ministerijos pašalpa), o nuo 1931 m. pradžios leidžia švietimo Ministeri- 
ja. Eina kas du mėnesiu kartą — iš viso pasirodė 24 numeriai, 

Pati Biblioteka yra iki šiol išleidusi S. Daukanto „„Darbay Senowes 
Lituwiu“ (iš 1822 m. rankraštis) ir baigia spausdinti I tomą „Lietuvos 
Archyvo“ (su XVI amžiaus Lietuvos ūkių inventoriais). Universiteto iš- 
leista Daukšos Postilė yra taip pat Bibliotekai perleista. 


Nuo pat pradžios Biblioteką veda jos direktorius prof. Vaclovas Bir- 
žiška. Bendradarbių pagal 1931 metais priimtus etatus turi dabar 19 
asmenų. 


Botanikos Sodas (Aukštoji Freda). 


Botanikos sodas įsteigtas 1923 m., Universitetui gavus atitinkamą 
žemės plotą iš Žemės Ūkio Ministerijos. Tų pačių metų rudenį pradėta 
statyti pirmieji šillnamiai, statyba baigta 1925 m, Botanikos sodo augalų 
skaičius siekia 5000 įvairių rūšių; besiplečiant šilinamiams ir  dirba- 
miems žemės plotams, tasai skaičius kasmet didėja. 

Botanikos sodas turi šiuos skyrius: šilinamiai, biologijos morfolo- 
gijos skyrius, dekoratyvinių augalų skyrius, rozariumas, vienmetinių au- 
galų skyrius. Yra ir apie 20 vynuogių krūmų, 

Atskirus trobesius užima botanikos muziejus, institutas, fitopatolo- 
gijos laboratorija ir herbariumas, Herbariumas lietuviškas turi 8050 lapų. 


Per ištisus metus, žiemą ir vasarą, Botanikos sodo lankytojai gali ma- 
tyti ir studijuoti pasaulio augalų įvairias formas. Nuo ankstyvo pavasario 
iki vėlyvo rudens žydi ir keičiasi kiekvienu laikotarpiu įvairūs augalai. 
Pajvairinti sodo vazdui žiemos metu administracija, kiek tai leidžia mūsų 
klimatas, įveda nuolat žaliuojančius medžius ir krūmus. šiltnamiuose yra 
tropikų ir subtropikų, techninių, vaistingų, nuodingų ir gardumininių au- 
galų. Įvairiuose šiltnamių skyriuose išmėtyti vabzdžiaėdžiai augalai. Gra- 
žų įspūdį daro vasaros metu šiltnamių vandens baseinas, kuriame auga 
lotosai, Victoria regia su milžiniškais lapais, papirusai, ryžiai, cukrinės 
nendrės. Turtinga yra kaktusų kolekcija, užimanti ištisą skyrių šiltna- 
miuose. Tikimasi greitu laiku įsteigti palmių skyrių, nes jau yra pirktos 
iš dvarininko Oginskio 10 metrų aukštumo palmės (tuo tarpu nėsant tin- 
kamo būsto, jos pasilieka Rietave). 

Prie Botanikos sodo yra vaistingųjų augalų kultūrai tam tikras lau- 
kas, kuriame aklimatizuojami ir tiriami šie augalai. Be to, daromi 25 ap- 
vinių ir 32 tabako atmainų bandymai; džiovykloje augalai paruošiami 
parduoti. 

Iš viso augalų yra apie 5000 rūšių. Dalis tų augalų pirkta įvairiose 
botanikos įstaigose užsienyje, dalis išauginta iš sėklų; didžioji brangiųjų 

augalų dalis yra mūsų sodui padovanota iš Berlyno, Karaliaučiaus, Bres- 
lau, Mincheno ir Kopenhagos botanikos sodų. 


Sėklos perkamos arba gaunamos mainais su kitais botanikos sodais 
bei įstaigomis, 

Kasmet Botanikos sodas siunčia savo derliaus sėklas į užsienį, o taip 
pat ir mėgėjams Lietuvoje: turima 150—200 adresatų; už tai gaunami 
jų katalogai. 1930 metais buvo išsiųsta 12000 pakietų su sėklomis už- 
sienin, tiek į Europos šalis, tiek į Japoniją, Australiją, Amerikos Jungti- 
nes Valstybes, Mandžiūriją ir kitur. 


Prie Botanikos sodo yra Botanikos Muziejus. Jis susideda iš šių 
svarbesnių dalių: 

1. Sistematikos skyrius. Jis yra sutvarkytas, pradedant žemesniais 
dumbliais ir baigiant žieduočiais augalais. čia daugiau objektų turi dumb- 
lių, grybų, samanų, kerpių ir spygliuočių augalų atstovai. 

2. Augalų geografijos skyrius, kuris daugiausia turi objektų, cha- 
vakterizuojančių Skandinavijos, šveicarijos ir kt. kraštų augaliją. 

3. Dendrologijos skyrius susideda iš sumedėjusių augalų objektų, au- 
gusių normalėse ir nenormalėse sąlygose. 

4. Karpologijos skyrius — jame yra įvairių augalų sėklų objektų. 

5. Paleobotanikos skyrius. Šiame skyriuje atvaizduojama augalija 
suakmenėjusių ir sudurpėjusių augalų objektais; jie surinkti daugiausia 
Lietuvoje. 

6. Vaistinių augalų skyrius — jame yra Lietuvoje augančių bei už- 
augintų vaistinių augalų objektų ir taip pat iš svetur atvežtų. 

7. Žemės ūkio ir technikinių augalų skyrius apima javus, daržoves, vai- 
sius, gardumyninius augalus ir kai kurių augalų dalis techniškai varto- 
jamas kasdieniniame žmogaus gyvenime ir pramonėje. 


8, Biologijos skyrius vaizduoja kai kurių augalų labai ryškų prisitai- 
kymą prie aplinkumos ir klimato. 


Taip pat yra muziejuje atskirų augalų paveikslų ir gamtos reginių, 
vaizduojančių svetimų kraštų augaliją, ypač — kalnų florą. 


Botanikos Sodo ir Kabineto vedėjas ord. prof. K. Regelis. 

Mineralogijos - Geologijos Muziejus. 
(Didieji rūmai). 

Mineralogijos - Geologijos Gamtos Muziejaus skyrius yra prie Mi- 
neralogijos-Geologijos katedros. Muziejų veda nuo pat jo įsikūrimo, t. y. 
nuo 1925 m., prof. M. Kaveckis. 

Muziejaus užuomazgą sudaro 1924 m. įsigytos pirmosios kolekcijos 
iš bendrosios geologijos, petrografijos ir mineralogijos. Minėtosios ko- 
lekcijos buvo atskirų lektorių žinioje ir tarnavo pedagoginiams tikslams. 
1925 m. fakultetui paskyrus prof. M. Kaveckį Mineralogijos-Geologijos 
katedros vedėju, buvo pradėtas sistematingas muziejaus komplektavimo 
ir tvarkymo darbas. Normaliam muziejaus plėtojimuisi kliudė lėšų ir 
ypačiai būstų stoka. Visas muziejus kartu su Mineralogijos-Geologijos 
kabinetais turėjo tilpti 3-juose kambarėliuose, Tinkamesnis būstas buvo 
gautas tik vėliau, būtent 1929 m. balandžio mėn. pradžioje, kai įsikūrė 
bendras Gamtos muziejus ir Mineralogijos-Geologijos muziejus, kaip jo 
skyrius, ir gavo prieglaudą Didžiuosiuose Universiteto rūmuose. 

Atsižvelgiant į lėšų ir tinkamų būstų stoką, surinktoji ir įsigytoji 
muziejinė medžiaga tvarkoma taip, kad galėtų tarnauti moksliniams ka- 
tedros reikalams ir kad, kiek tatai galima, duotų Lietuvos geologijos ir 
mineralogijos pilną vaizdą. Dabartiniu metu muziejus turi šiuos skyrius: 
I — mineralogijos-kristalografijos, II — geologijos-paleontologijos. 

Mineralogijos-kristalografijos skyrius susideda iš pagrindinės siste- 
matinės kolekcijos (10 vitrinų su 1000 eksponatų), papildomosios sistema- 
tinės kolekcijos (4 vitrinos su daugiau kaip 300 didelių štufų), Lietuvos 
mineralogijos kolekcija (3 vitrinos su daugiau kaip 200 eksponatų) ir spe- 
cialios kolekcijos (3 vitrinos), kaip antai: mineralų pseudomorfozų, rū- 
džių ir t. t. Jų tarpe pažymėtinos: 1) meteoritų kolekcija, kurios bran- 
duolį sudaro 1929 m. Lietuvoje, ties Andrioniškiu, nukritęs meteoritas, 
kuris priklauso labai retai eukritinių meteoritų grupei, ir 2) brangiųjų 
akmenų kolekcija, susidedanti iš naturalių, sintetinių ir imitacijų bei mo- 
delių brangiųjų akmenų. 

II. Geologijos-paleontologijos skyrių sudaro: bendrosios geologijos — 
petrografijos sistematikos kolekcija (5 vitrinos su daugiau kaip 1000 eks- 
ponatų), paleontologijos kolekcija (6 vitrinos su daugiau kaip 1000 ekspo- 
natų) ir Lietuvos geologijos-paleontologijos kolekcija, (4 vitrinos su dau- 
giau kaip 400 eksponatų). Dar yra surinkta ir apibrėžta daugiau kaip 
1000 eksponatų iš Lietuvos geologijos-paleontologijos, tačiau lėšų stoka 
vitrinoms įsigyti neleidžia jų išstatyti, nors tai būtų ir labai svarbų kiek- 
vienam norinčiam su mūsų žemės praeitimi susipažinti. Tame skyriuje 
atvaizduota klasiška mūsų Papilės jūra, iš dalies permė ir devonas. Be 
to, surinkta ir apdirbta didelės vertės beveik visų Lietuvos darytų gręži- 

nių profilių medžiaga, be kurios neįmanomas joks nuodugnesnis Lietu- 
vos žemės sluoksnių pažinimas, nes Lietuvos gelmių geologija tik gręži- 
niais gali būti nustatyta. Geologinių tyrinėjimų rezultatas duoda kelioliką 
Lietuvos gelmių profilių ir planų, vaizduojančių Lietuvos stratigrafiją. 
Taip pat surinkta gana daug medžiagos iš Lietuvos diliuvialinių sluoks- 
nių, kas sudaro turtingą medžiagą diliuviaus morfologiniam darbui, ta- 
čiau stoka vitrinų žymesnę dalį visų turimų muziejinių eksponatų verčia 
laikyti stalčiuose ir sandėlyje. 


Zoologijos Muziejus (Didieji rūmai). 

Įsikūrus Universitetui, jo žinion perėjo Gamtos Tyrimo Stoties z00l0- 
gijos rinkiniai ir eksponatai. Gamtos Tyrimo Stotis žemės Ūkio Ministe- 
rio įsakymu įsteigta 1919 m. liepos mėn. 1 d. Darbo pradžioje negauta 
jokių muziejinių palaikų iš mokslo įstaigų, kurios Rusų valdymo metu 
funkcionavo Lietuvoj. Zoologijos Muziejaus eksponatai, išskyrus prof. 
T. Ivanausko dovanotus, įgyti, apdirbti ar paruošti nepriklausomybę at- 
gavus. Zoologijos Muziejus yra glaudžiai susijęs su Zoologijos ir Ento- 
mologijos kabinetais. 

Gamtos Muziejaus tikslas: 1) paruošti iškamšų, preparatų ir kitų 
rinkinių, kurie atstovautų viso pasaulio faunai; 2) rinkti Lietuvos fau- 
nistinę medžiagą, ypač daboti nykstančius gyvulius, ir paruošti iš jos 
preparatų ar iškamšų bei parodyti mūsų krašto typingesnius faunistinius 
vaizdus; 3) rūpintis gamtos ir jos paminklų apsauga ir globa. 

1. Surinkti viso pasaulio gyvūnijos atstovams reikalinga milžiniškų 
piniginių sumų, ilgo laiko ir didelio skaičiaus kvalifikuotų darbininkų ir 
padėjėjų. Įsigyta tik patys reikalingieji preparatai ar iškamšos, tinką 
iliustruoti einamiems Universitete zoologijos mokslams. šiems rinkiniams 
papildyti 1931 m. buvo suruošta „Mūsų Rytojaus“ laikraščio finansuota 
ekspedicija į Braziliją. Iš Brazilijos atvežta medžiaga šiuo tarpu prepa- 
ruojama, ir netrukus atogrąžų faunos atstovai pasirodys Muziejuje. 

2. Renkant Lietuvos fauną, darbas reikalingas dirbti dviem link- 
mėm: a) surinktoji medžiaga apibūdinti ir sistematizuoti, b) iš jos pa- 
ruošti Muziejui tinkančius eksponatus. Pirmuoju atžvilgiu muziejinis 
darbas yra grynai mokslinis, o antruoju — reikalinga parinkti, palyginti, 
stambesnės ir typingesnės gyvulių grupės. Pastaruoju atveju mūsų žin- 
duoliai (Mammalia) ir paukščiai (Aves) yra pirmaeilės reikšmės. Su- 
rinkti nepriklausomosios Lietuvos visi žinomesni žinduoliai, jų tarpe yra 
lūšys (Lyna lyna), briedis (Alces alces), elnias (Cervus elaphus) ir šiuo 
metu nepriklausomoj Lietuvoj jau visai išnykęs bebras (Castor fiber). 
Iš įvairių šaltinių gauta nemaža Lietuvoj iškastų žinduolių (tauro, stum- 
bro...) kaulų. šie palaikai turi didelės mokslinės vertės. 


44 


Konstatuota nuolat ar laikinai pas mus gyvenančių paukščių apie 
260 rūšių. šių visų rūšių yra paruoštos ir išstatytos iškamšos. Tarpe kitų 
yra šie retesni paukščiai: palšasis grifas (Gyps fulvus), jūrų erelis (Ha- 
liaetus albicilla), kilnusis erelis (Aguila chryzaetos), baltoji pelėda (Nyc- 
tea nyctea), žvirblinė pelėda (Glaucidium passerinum), didysis apuokas 
(Bubo bubo), ūsuotoji zylė (Panurus biarmicus), vandeninis strazdas 
(Cinclus cinclus). Mūsų paukščių gyvenimas natūralinėse sąlygose rodo- 
mas „biologinėse grupėse“. 

Padaryti mūsų krašto roplių, amfibijų ir žuvų preparatai. Surinkta 
daug moliuskų, nariuotakojų ir kirmėlių. Išstatyta Lietuvos drugių kolek- 
cija, kur yra apie 600 rūšių. 

Prie Muziejaus plėtimo įvairiais būdais yra prisidėjusi visuomenė; 
prof. T. Ivanauskas yra dovanojęs iškamšų ir preparatų rinkinį, prof. 
B. šivickis Filipinų salų faunos kai kuriuos pavyzdžius. Faunistiniais klau- 
simais, turinčiais teoretinės ar praktinės reikšmės, susirašinėjama su su- 
interesuotomis įstaigomis arba asmenimis. Kad geriau galima būtų pažinti 
mūsų paukščių gyvenimas, taip pat kaip ir visame kultūringame pasaulyje, 
paukščiai žieduojami. 1931 m. žiedavo 120 asmenų, sužieduota 3200 
paukščių. Apie mūsų žieduotus paukščius yra gauti pranešimai iš Vo- 
kietijos, Prancūzijos, Vengrijos, Belgijos, Olandijos, Transvalio (Piet. 
Afrik.) Rodezijos (Pietų Afr.), Latvijos, Ispanijos, Anglijos, Lenkijos, 
Portugalijos. 

Muziejų lanko ekskursijos ir atskiri asmenys. Lankytojų skaičius 
žymiai padidėjo nuo to laiko, kai buvo persikelta į didesnį ir erdvesnį 
būstą — V. D. Universiteto Didžiuosius Rūmus. Mokykloms ir ekskursi- 
joms duodami paaiškinimai. Paaiškinimų tikslas — mokyklas ir ekskur- 
sijas supažindinti su mūsų fauna ir gamtos apsaugos idėja. 

Lankytojų yra šis skaičius: 

1925 m. — 1710 asm. 1929 m. — 8496 asm. 
1926 „ — 2874 „ 1930 „ —11217 „ 
1927 „ — 8440 „ 1981 , — 9822 „ 
1928 „ — 35830 „ 

Parūpinta spausdintų darbų, kurie nušviečia gamtos apsaugą ir nuro- 
do, kaip elgtis su faunistine medžiaga, kad ji nepagestų ir tiktų rinki- 
niams. 

Muziejui dar daug ko trūksta, visuomenė, ypač svetimuose kraštuose 
apsigyvenę mūsų tautiečiai ir valstybės akredituoti asmenys, gali daug 
padėti Muziejui paįvairinti ir praplėsti. 

Zoologijos Muziejaus vedėjas — ordin. prof. T. Ivanauskas, 

Študentų gyvenimas. 


I. Studentų Atstovybė. 


Studentų Atstovybė rūpinasi akademiniais ir ekonominiais studentų 
reikalais ir yra vyriausias studentų valdymosi ir atstovaujamasis organas. 
Studentų Atstovybė yra jaunesnė negu Universitetas. Ji įsikūrė 1925 me- 
tais ir dabartinė yra septintoji iš eilės. Prieš ją kurį laiką gyvavo Lietuvių 
Studentų Draugovė, turėjusi panašius tikslus. 


Nuo 1929 metų Studentų Atstovybė veikia naujais įstatais ir renkama 
kiekvieniems mokslo metams rudens semestro registracijai pasibaigus. 
Kiekvienam šimtui studentų tenka vienas atstovas. Dabar Studentų Atsto- 
vybę sudaro 45 atstovai. Atstovybė renka prezidiumą ir komisijas. Pre- 
zidiumą šiemet sudaro: 1) Vladas Vilimas — pirmininkas, 2) Eduardas 
Zabarauskas — vice-pirmininkas, 3) Mikalojus Baublys — I sekretorius, 
4) Ošeris Šmitas — II sekretorius, 5) Andrius Keturakis — iždininkas. 
Komisijos veikia šios: 1) ekonominė, 2) užsienių, 3) juridinė, 4) spaudos 
ir meno, 5) sporto ir turizmo, 6) abstinentų ir 7) revizijos. 


Prie Atstovybės veikia: 


1. Akademinis Sporto klūbas (ASK), kuris yra pasiskirstęs šiomis 
sekcijomis: lengvosios atletikos, futbolo, fechtavimo, teniso, stalo teniso, 
sporto žaidimų, vandens sporto, plastikos, aviacijos, žiemos sporto, auto - 
moto, gimnastikos. Narių turi per 400. Klūbo pirmininku yra Edmundas 
Racevičius. 

2. Akademinis Turizmo Klūbas yra suorganizavęs plačią ekskursiją 
į Klaipėdos kraštą, keletą ekskursijų po Lietuvą ir užsieny ir užmezgęs 
ryšių su užsienio panašiais klūbais. 

8. Studentų Skaitykla tuo tarpu yra tik viena. Į skaityklą dabar 
pareina: 11 dienraščių, 24 savaitraščiai, 20 žurnalų, iš jų lietuvių kalba 
43 laikraščiai, kitomis kalbomis 11. 

4. „Lietuvos Studentas“ — šį studentų spaudos organą leidžia Stu- 
dentų Atstovybė. Laikraštis yra dvisavaitinis ir eina 6—8 pusl. Reda- 
guoja sudaryta redaktorių kolegija. Metinė „Lietuvos Studento“ prenu- 
merata kaštuoja 4 lit., atskiro numerio kaina 30 ct. 

5. Universiteto choras choristų turi daugiau kaip 100, Chorą veda 
p. Zenonas Slavinskas, 


Atstovybė labiausiai kreipia dėmesį į studentų ekonominį gerbūvį. 
Jau yra iškovota papiginimų važiuojant geležinkeliais, autobusais, Val- 
stybės Teatre, kinuose, kirpyklose, skalbyklose, pirtyse ir kitose įmonėse, 

Dabartinė Atstovybė ypač susirūpino studentų namų statymu. Namų 
statymo reikalais rūpinsis specialus Namų Statymo Fondas, sudarytas iš 
valdžios, Universiteto vadovybės, visuomenės ir studentijos atstovų. Stu- 
dentų namuose turės tilpti studenčių ir studentų bendrabučiai, posėdžių 
salė, gimnastikos salė, pirtis, būstai siuvyklai, kirpyklai,  skalbyklai, 
batų dirbtuvei ir kitoms įstaigoms. Žinoma, čia bus ir Atstovybės būstai. 


Rūpinamasi taip pat studentų teisine būkle. Stengiamasi išgauti teisę 
dalyvauti studentų atstovams Universiteto Senate, rūpinamasi studentams 
kareiviavimo prievolės palengvinimu, akademinės ligonių kasos geresniu 
sutvarkymu, jaunųjų teisininkų būkle ir kitais panašiais klausimais. 

Studentų Atstovybės paskutiniais keliais metais metinis biudžetas 
siekia apie 30.000 lt. 

Daug Stud. Ats-bės nudirbta santykiuose su užsienio studentija. 
Atstovybė Lietuvos studentijai atstovauja Tarptautinėje Studentų Kon- 
ferencijoj (C. I. E.). Į šią sąjungą įstojo 1929 m, ir dalyvavo šios sąjungos 
kongresuose Paryžiuje, Briuksely, Budapešte ir Bukarešte. 

Taip pat įeita į santykius su tarptautine studentų organizacija „Inter- 
national Student Service“ (I. S. S.). Prieš porą metų Lietuvos studentiją 
buvo aplankęs šios sąjungos generalinis sekretorius, Lietuvos pilietis, 
M. Poberezski ir visai neseniai vienas šios sąjungos sekretorių Dr. K. 
Epting. 

Stud. Atstovybė taip pat atstovauja Lietuvos studentijai Pabaltės 
Studentų Sąjungoj (S. E. L. L.). šioj sąjungoj dalyvauja nuo pat jos 
įsikūrimo (1922 m.). SELL sąjunga daro kasmet konferencijas, kurių 
2 yra buvusios ir Kaune: viena 1926 m., antra 1931 m. Prie SELL sąjun- 
gos veikia Centralinis Biūras, kuriame svarstomi svarbiausi bėgamieji 
sąjungos reikalai. Biūro vedėjas paskiau stengiasi nutarimus įvyk- 
dyti. Centralinio Biūro išlaikymui visi sąjungos nariai moka kasmet po 
1000 It., tokiu būdu metinis jo biudžetas yra 4000 lt. SELL sąjunga yra 
daug nuveikusi tarpusaviam susipažinimui, padariusi keletą ekskursijų, 
kasmet daro sporto olimpiadas. Be to, SELL nariai stengiasi laikytis glau- 
daus bendradarbiavimo dalyvaujant kitose tarptautinėse organizacijose. 


„ Lietuvos Studentija turi santykių ir su atskiromis užsienių studen- 
tijomis, kaip Vengrijos, Čekoslovakijos, švedijos ir k. 


2. Studentų organizacijos. 


Gyva ir intensinga studentijos įvairių sričių veikla reiškiasi jos turi- 
mose organizacijose, kurių šiuo metu skaitoma net apie 80. Toks jų gau- 
sumas jau daug pasako ir apie patį studentijos dvasinį nusiteikimą, Juk 

siekimų įvairumas — dvasios turtingumo pažymys. Tuo teigiamu savumu 
mūsų studentija, turinti 29 korporacijas, 8 fakultetines draugijas, 2 eko- 
nomines, 1 sporto, 19 idėjinių, 6 tautinių mažumų, 14 specialinių tikslų 
siekiančias ir kitokių, kaip tik gali pasididžiuoti. 


Visose tose organizacijose, daugiau ar mažiau, dirbamas studentijos 
taip nepavydėtino ekonominio gerbūvio kėlimo, jos teisinio padėjimo stip- 
rinimo, intelektualinio lavinimosi bei visokeriopo dvasinio turtinimosi 
darbas. Dar daug studentijos yra ir neorganizuotos, bet studentija orga- 
nizacijų reikalingumą gyvai jaučia ir vis didesnis studentijos skaičius 
dedasi į įvairias organizacijas. 

